Απόφαση της Επιτροπής

της 20ής Αυγούστου 2003

με την οποία επιτρέπεται στα κράτη μέλη να εκδώσουν ορισμένες παρεκκλίσεις σύμφωνα με την οδηγία 94/55/EΚ όσον αφορά τις οδικές μεταφορές επικίνδυνων εμπορευμάτων

[κοινοποιηθείσα υπό τον αριθμό Ε(2003) 3027]

(Κείμενο που παρουσιάζει ενδιαφέρον για τον ΕΟΧ)

(2003/635/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 94/55/EΚ του Συμβουλίου, της 21ης Νοεμβρίου 1994, για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων(1), όπως τροποποιήθηκε από την οδηγία 2000/61/EΚ του Ευρωπαϊκού Κοινοβουλίου και του Συμβουλίου(2), και ιδίως το άρθρο 6 παράγραφος 9 αυτής,

την κοινοποίηση ορισμένων ενδιαφερόμενων κρατών μελών,

Εκτιμώντας τα ακόλουθα:

(1) Σύμφωνα με την οδηγία 94/55/EΚ, τα κράτη μέλη μπορούν να αποφασίσουν διατάξεις επιεικέστερες εκείνων που προβλέπονται στα παραρτήματα της εν λόγω οδηγίας όσον αφορά τις μεταφορές, εντός του εδάφους τους μόνον, μικρών ποσοτήτων ορισμένων επικίνδυνων εμπορευμάτων, εξαιρουμένων των μετρίως ή πολύ ραδιενεργών υλών.

(2) Σύμφωνα με την οδηγία 94/55/EΚ, τα κράτη μέλη μπορούν να αποφασίσουν διατάξεις διαφορετικές εκείνων που προβλέπονται στα παραρτήματα της εν λόγω οδηγίας όσον αφορά τις τοπικές μεταφορές που περιορίζονται στο έδαφός τους.

(3) Ορισμένα κράτη μέλη κοινοποίησαν στην Επιτροπή ότι επιθυμούν να αποφασίσουν διατάξεις του είδους αυτού. Η Επιτροπή εξέτασε τις εν λόγω διατάξεις και κατέληξε ότι πληρούνται οι σχετικοί όροι. Κρίνεται επομένως σκόπιμο να επιτραπεί η έκδοση των διατάξεων αυτών.

(4) Η επιτροπή για τις μεταφορές επικίνδυνων εμπορευμάτων που έχει θεσπισθεί από το άρθρο 9 της οδηγίας 94/55/EΚ είναι σύμφωνη με τα μέτρα που προβλέπει η παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Επιτρέπεται στα κράτη μέλη που αναφέρονται στο παράρτημα I να εκδώσουν, όσον αφορά τις οδικές μεταφορές στο έδαφός τους μόνον μικρών ποσοτήτων ορισμένων επικίνδυνων εμπορευμάτων, τις διατάξεις που ορίζονται στο εν λόγω παράρτημα.

Οι διατάξεις θα εφαρμόζονται χωρίς διακρίσεις.

Άρθρο 2

Επιτρέπεται στα κράτη μέλη που αναφέρονται στο παράρτημα II να εκδώσουν, όσον αφορά τις τοπικές μεταφορές που περιορίζονται στο έδαφός τους, τις διατάξεις που ορίζονται στο εν λόγω παράρτημα.

Οι διατάξεις θα εφαρμόζονται χωρίς διακρίσεις.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 20 Αυγούστου 2003.

Για την Επιτροπή

Loyola De Palacio

Αντιπρόεδρος

(1) ΕΕ L 319 της 12.12.1994, σ. 7.

(2) ΕΕ L 279 της 1.11.2000, σ. 40.

ΠΑΡΑΡΤΗΜΑ I

ΠΑΡΕΚΚΛΙΣΕΙΣ ΤΩΝ ΚΡΑΤΩΝ ΜΕΛΩΝ ΓΙΑ ΜΙΚΡΕΣ ΠΟΣΟΤΗΤΕΣ ΟΡΙΣΜΕΝΩΝ ΕΠΙΚΙΝΔΥΝΩΝ ΕΜΠΟΡΕΥΜΑΤΩΝ

BΕΛΓΙΟ

RO-SQ 1.1

Θέμα: Κλάση 1 - Μικρές ποσότητες

Παραπομπή στο παράρτημα της οδηγίας: 1.1.3.6.

Περιεχόμενο του παραρτήματος της οδηγίας: Το περιθώριο 1.1.3.6 περιορίζει σε 20 kg την ποσότητα των ορυκτικών εκρηκτικών που επιτρέπεται να μεταφέρεται με κανονικό όχημα.

Παραπομπή στην εθνική νομοθεσία: Βασιλικό διάταγμα περί εκρηκτικών της 23ης Σεπτεμβρίου 1958, όπως τροποποιήθηκε από το βασιλικό διάταγμα της 14ης Mαΐου 2000.

Περιεχόμενο της εθνικής νομοθεσίας:

Άρθρο 111. Οι φορείς εκμετάλλευσης των αποθηκών που είναι απομακρυσμένες από τα σημεία εφοδιασμού θα μπορούν να μεταφέρουν με κανονικό όχημα κατ' ανώτατο όριο 25 kg δυναμίτιδας ή ισχυρών εκρηκτικών και 300 πυροκροτητές, υπό τους όρους που θα έχει καθορίσει η υπηρεσία εκρηκτικών.

RO-SQ 1.2

Θέμα: Μεταφορά ακάθαρτων κενών εμπορευματοκιβωτίων που περιείχαν προϊόντα διαφόρων κλάσεων.

Παραπομπή στο παράρτημα της οδηγίας: 5.4.1.1.6.

Παραπομπή στην εθνική νομοθεσία: παρέκκλιση 6-97.

Περιεχόμενο της εθνικής νομοθεσίας:

Επισήμανση στο έγγραφο μεταφοράς "ακάθαρτα κενά κόλα που περιείχαν προϊόντα διαφόρων κλάσεων".

Σχόλια:

Η παρέκκλιση καταχωρίσθηκε από την Ευρωπαϊκή Επιτροπή με τον αριθμό 21 (βάσει του άρθρου 6 παράγραφος 10)

ΔΑΝΙΑ

RO-SQ 2.1

Θέμα: Οδικές μεταφορές συσκευασιών που περιέχουν απόβλητα ή υπολείμματα επικίνδυνων ουσιών που έχουν αποκομισθεί από νοικοκυριά και εργαστήρια προς τελική τους διάθεση.

Παραπομπή στο παράρτημα της οδηγίας: 2.1.2 και 4.1.10.

Περιεχόμενο του παραρτήματος της οδηγίας: Αρχές κατάταξης. Διατάξεις για τις μεικτές συσκευασίες.

Παραπομπή στην εθνική νομοθεσία: Bekendtgørelse nr. 729 of 15. august 2001 om vejtransport of farligt gods § 4, stk. 3.

Περιεχόμενο της εθνικής νομοθεσίας: Οι εσωτερικές συσκευασίες που περιέχουν απόβλητα ή υπολείμματα χημικών ουσιών και αποκομίζονται από νοικοκυριά ή εργαστήρια μπορούν να συσκευάζονται μαζί με ορισμένες εξωτερικές συσκευασίες εγκεκριμένες από τον ΟΗΕ. Tο περιεχόμενο κάθε εσωτερικής συσκευασίας δεν πρέπει να υπερβαίνει τα 5 kg ή τα 5 l. Στα περιεχόμενα που εσωκλείονται σε εξωτερική συσκευασία αποδίδεται συλλογικά ένας αριθμός UN.

Σχόλια: Δεν είναι δυνατή η ορθή κατάταξη όταν αποκομίζονται απόβλητα ή υπολείμματα από νοικοκυριά ή εργαστήρια. Οι συσκευασίες έχουν πωληθεί λιανικώς και είναι επομένως εσωτερικές συσκευασίες. Για να μπορούν να σταλούν οι συσκευασίες αυτές σε ειδικές εγκαταστάσεις οριστικής διάθεσης επιτρέπεται η μεικτή συσκευασία υπό γενικότερους όρους. Είναι αναγκαίο να επιτραπεί η χονδρική κατάταξή τους καθόσον οι αρχικές επισημάνσεις των συσκευασιών συχνά δεν υπάρχουν πλέον ή είναι δυσανάγνωστες.

RO-SQ 2.2

Θέμα: Οδικές μεταφορές συσκευασιών με εκρηκτικές ύλες και συσκευασιών εκπυρσοκροτητών με το ίδιο όχημα.

Παραπομπή στο παράρτημα της οδηγίας: 7.5.2.2.

Περιεχόμενο του παραρτήματος της οδηγίας: Διατάξεις για τις μεικτές συσκευασίες.

Παραπομπή στην εθνική νομοθεσία: Bekendtgørelse nr. 729 of 15. august 2001 om vejtransport of farligt gods § 4, stk. l..

Περιεχόμενο της εθνικής νομοθεσίας: Σύμφωνα με το άρθρο 4 παράγραφος 1, οι κανόνες ADR πρέπει να τηρούνται στις οδικές μεταφορές επικίνδυνων εμπορευμάτων.

Σχόλια: Είναι πρακτικά αναγκαίο να στοιβάζονται εκρηκτικές ύλες μαζί με εκπυρσοκροτητές για τη μεταφορά τους με το ίδιο όχημα από τον τόπο αποθήκευσής τους στο εργοτάξιο και το αντίστροφο.

Όταν τροποποιηθεί η δανική νομοθεσία για τις μεταφορές επικίνδυνων εμπορευμάτων, οι Δανικές αρχές θα επιτρέπουν τις εν λόγω μεταφορές με τις ακόλουθες προϋποθέσεις:

1. Μεταφορά μέγιστης ποσότητας 25 kg εκρηκτικών υλών της ομάδας D.

2. Μεταφορά μέγιστης ποσότητας 200 τεμαχίων εκπυρσοκροτητών της ομάδας B.

3. Οι εκπυρσοκροτητές και οι εκρηκτικές ύλες πρέπει να συσκευάζονται χωριστά σε συσκευασίες πιστοποιημένες από τον ΟΗΕ σύμφωνα με τους κανόνες της οδηγίας 2000/61/EΚ με την οποία τροποποιήθηκε η οδηγία 94/55/EΚ.

4. Η απόσταση μεταξύ των συσκευασμένων εκπυρσοκροτητών και των συσκευασμένων εκρηκτικών υλών πρέπει να είναι τουλάχιστον 1 μέτρο. Η απόσταση αυτή πρέπει να τηρείται ακόμη και σε περίπτωση απότομης πέδησης του οχήματος. Η στοιβασία των συσκευασμένων υλών και των συσκευασμένων εκπυρσοκροτητών πρέπει να επιτρέπει τη γρήγορη εκφόρτωσή τους από το όχημα.

5. Πρέπει να τηρούνται όλοι οι υπόλοιποι κανόνες οδικής μεταφοράς επικίνδυνων εμπορευμάτων.

ΓΕΡΜΑΝΙΑ

RO-SQ 3.1

Θέμα: Mεικτή συσκευασία και μεικτή φόρτωση τμημάτων αυτοκινήτων ταξινομημένων 1.4G μαζί με ορισμένα επικίνδυνα εμπορεύματα (n4).

Παραπομπή στο παράρτημα της οδηγίας: 4.1.10 και 7.5.2.1 της ADR.

Περιεχόμενο του παραρτήματος της οδηγίας: Διατάξεις για τη μεικτή συσκευασία και τη μεικτή φόρτωση.

Παραπομπή στην εθνική νομοθεσία: GGAV - Gefahrgut-Ausnahmeverordnung vom 23. Juni 1993, zuletzt geändert durch die Verordnung vom 23. Juni 1999 (BGBl. I 1999 S. 1435), bisherige Ausnahme Nr. 45 (Κανονισμός για τις εξαιρέσεις από τις διατάξεις για τις μεταφορές επικίνδυνων εμπορευμάτων, πρώην εξαίρεση αριθ. 45).

Περιεχόμενο της εθνικής νομοθεσίας: Τα UN 0431 και UN 0503 θα μπορούν να φορτώνονται μαζί με ορισμένα επικίνδυνα εμπορεύματα (προϊόντα σχετιζόμενα με την κατασκευή αυτοκινήτων) έως ορισμένου ορίου, το οποίο αναγράφεται στην εξαίρεση. Δεν πρέπει να υπάρχει υπέρβαση της τιμής 1000 (συγκρίσιμη με το σημείο 1.1.3.6.4).

Σχόλια: Η εξαίρεση είναι αναγκαία για τη γρήγορη παράδοση τμημάτων ασφαλείας των αυτοκινήτων αναλόγως της τοπικής ζήτησης. Λόγω του ευρέως φάσματος του προϊόντος, η αποθήκευση των προϊόντων αυτών στα τοπικά συνεργεία δεν συνηθίζεται.

RO-SQ 3.2

Θέμα: Eξαίρεση από την απαίτηση εγγράφου μεταφοράς και δήλωσης αποστολέα για ορισμένες ποσότητες επικίνδυνων εμπορευμάτων όπως ορίζεται στο σημείο 1.1.3.6 (n1).

Παραπομπή στο παράρτημα της οδηγίας: 5.4.1.1.1 και 5.4.1.1.6.

Περιεχόμενο του παραρτήματος της οδηγίας: Περιεχόμενο του εγγράφου μεταφοράς.

Παραπομπή στην εθνική νομοθεσία: GGAV - Gefahrgut-Ausnahmeverordnung vom 23. Juni 1993, zuletzt geändert durch die Verordnung vom 23. Juni 1999 (BGBl. I 1999 S. 1435), Ausnahme Nr. 55 (Κανονισμός για τις εξαιρέσεις από τις διατάξεις για τις μεταφορές επικίνδυνων εμπορευμάτων, εξαίρεση αριθ. 55).

Περιεχόμενο της εθνικής νομοθεσίας: Για όλες τις κλάσεις πλην της 7: δεν χρειάζεται έγγραφο μεταφοράς, εφόσον η ποσότητα των μεταφερόμενων εμπορευμάτων δεν υπερβαίνει τις ποσότητες που αναγράφονται στο σημείο 1.1.3.6.

Σχόλια: Κρίνεται επαρκής η ένδειξη και η τοποθέτηση επισήμανσης για τις εγχώριες μεταφορές, καθόσον δεν χρειάζεται πάντοτε έγγραφο μεταφοράς για τις τοπικές διανομές.

Η παρέκκλιση καταχωρίσθηκε από την Ευρωπαϊκή Επιτροπή με τον αριθ. 22 (βάσει του άρθρου 6 παράγραφος 10).

RO-SQ 3.3

Θέμα: Μεταφορά μικρών ποσοτήτων χωρίς πυροσβεστήρα εντός του οχήματος (n3).

Παραπομπή στο παράρτημα της οδηγίας: 8.1.4.1 α).

Περιεχόμενο του παραρτήματος της οδηγίας: Εξοπλισμός των μονάδων μεταφοράς με πυροσβεστήρες.

Παραπομπή στην εθνική νομοθεσία: GGAV - Gefahrgut-Ausnahmeverordnung vom 23. Juni 1993, zuletzt geändert durch die Verordnung vom 23. Juni 1999 (BGBl. I 1999 S. 1435), Ausnahme Nr. 85 (Κανονισμός για τις εξαιρέσεις από τις διατάξεις για τις μεταφορές επικίνδυνων εμπορευμάτων, εξαίρεση αριθ. 85).

Περιεχόμενο της εθνικής νομοθεσίας: Δεν χρειάζεται πυροσβεστήρας εφόσον δεν υπάρχει υπέρβαση της ποσότητας του σημείου 1.1.3.6.

Σχόλια: Εκ πείρας δεν φαίνεται να υπάρχει απώλεια της ασφάλειας στη σχετική κυκλοφορία.

Η παρέκκλιση καταχωρίσθηκε από την Ευρωπαϊκή Επιτροπή με τον αριθ. 63 (βάσει του άρθρου 6 παράγραφος 10).

ΓΑΛΛΙΑ

RO-SQ 6.1

Θέμα: Μεταφορά φορητού και κινητού ακτινολογικού εξοπλισμού ακτίνων γάμμα (18).

Παραπομπή στο παράρτημα της οδηγίας: Παραρτήματα A και B.

Περιεχόμενο του παραρτήματος της οδηγίας:

Παραπομπή στην εθνική νομοθεσία: Arrêté du 1er juin 2001 relatif au transport de marchandises dangereuses par route (Διάταγμα της 1ης Ιουνίου 2001 για τις οδικές μεταφορές επικίνδυνων εμπορευμάτων, "Διάταγμα ADR") - Άρθρο 28.

Περιεχόμενο της εθνικής νομοθεσίας: Η μεταφορά ακτινολογικού εξοπλισμού ακτίνων γάμμα από τους χρήστες εξαιρείται αλλά υπόκειται σε συγκεκριμένους κανόνες.

RO-SQ 6.2

Θέμα: Μεταφορά αποβλήτων προερχόμενων από δραστηριότητες περίθαλψης τα οποία ενέχουν κινδύνους λοίμωξης και θεωρούνται ανατομικά μέρη καλυπτόμενα από το UN 3291 μάζας μικρότερης ή ίσης των 15 kg.

Παραπομπή στο παράρτημα της οδηγίας: Παραρτήματα A και B.

Παραπομπή στην εθνική νομοθεσία: Arrêté du 1er juin 2001 relatif au transport de marchandises dangereuses par route (Διάταγμα της 1ης Ιουνίου 2001 για τις οδικές μεταφορές επικίνδυνων εμπορευμάτων, "Διάταγμα ADR") - Άρθρο 12.

Περιεχόμενο της εθνικής νομοθεσίας: Eξαίρεση από τις απαιτήσεις ADR για τη μεταφορά αποβλήτων προερχόμενων από δραστηριότητες περίθαλψης τα οποία ενέχουν κινδύνους λοίμωξης και θεωρούνται ανατομικά μέρη καλυπτόμενα από το UN 3291 μάζας μικρότερης ή ίσης των 15 kg.

RO-SQ 6.3

Θέμα: Μεταφορά επικίνδυνων ουσιών με οχήματα των δημοσίων συγκοινωνιών (18).

Παραπομπή στο παράρτημα της οδηγίας: 8.3.1.

Περιεχόμενο του παραρτήματος της οδηγίας: Μεταφορά επιβατών και επικίνδυνων ουσιών.

Περιεχόμενο της εθνικής νομοθεσίας: Arrêté du 1er juin 2001 relatif au transport de marchandises dangereuses par route (Διάταγμα της 1ης Ιουνίου 2001 για τις οδικές μεταφορές επικίνδυνων εμπορευμάτων, "Διάταγμα ADR") - Άρθρο 21.

Περιεχόμενο της εθνικής νομοθεσίας: Μεταφορά επικίνδυνων ουσιών ως χειραποσκευές με τα μέσα συγκοινωνίας: ισχύουν μόνον οι διατάξεις για τη συσκευασία, την ένδειξη και την τοποθέτηση επισήμανσης που ορίζονται στα κεφάλαια 4.1, 5.2 και 3.4.

Σχόλια: Στις χειραποσκευές επιτρέπονται μόνον επικίνδυνα εμπορεύματα για προσωπική ή ίδια επαγγελματική χρήση. Επιτρέπονται τα φορητά δοχεία αερίου για ασθενείς με αναπνευστικά προβλήματα στην ποσότητα που τούς είναι αναγκαία για ένα ταξίδι.

RO-SQ 6.4

Θέμα: Μεταφορά μικρών ποσοτήτων επικίνδυνων υλικών για ίδιο λογαριασμό (18).

Παραπομπή στο παράρτημα της οδηγίας: 5.4.1.

Περιεχόμενο της εθνικής νομοθεσίας: Υποχρέωση εγγράφου μεταφοράς.

Παραπομπή στην εθνική νομοθεσία: Arrêté du 1er juin 2001 relatif au transport de marchandises dangereuses par route (Διάταγμα της 1ης Ιουνίου 2001 για τις οδικές μεταφορές επικίνδυνων εμπορευμάτων, "Διάταγμα ADR") - Άρθρο 23 παράγραφος 2.

Περιεχόμενο της εθνικής νομοθεσίας: Η μεταφορά μικρών ποσοτήτων επικίνδυνων υλικών για ίδιο λογαριασμό που δεν υπερβαίνουν τα όρια του σημείου 1.1.3.6. δεν υπόκειται στην υποχρέωση του εγγράφου μεταφοράς που ορίζεται στο τμήμα 5.4.1.

ΗΝΩΜΕΝΟ ΒΑΣΙΛΕΙΟ

RO-SQ 15.1

Θέμα: Μεταφορά ορισμένων ραδιενεργών υλικών χαμηλής επικινδυνότητας όπως επιτραπέζια ρολόγια, ρολόγια χειρός, ανιχνευτές καπνού, πυξίδες (E1).

Παραπομπή στο παράρτημα της οδηγίας: Οι περισσότερες απαιτήσεις ADR.

Περιεχόμενο του παραρτήματος της οδηγίας: Απαιτήσεις για τη μεταφορά υλικών της κλάσης 7.

Παραπομπή στην εθνική νομοθεσία: Ραδιενεργά υλικά (Οδικές μεταφορές) (Μεγάλη Βρετανία) Regulations 1996 reg. 3(2)f), g) και h).

Περιεχόμενο της εθνικής νομοθεσίας: Πλήρης εξαίρεση από τις διατάξεις της εθνικής νομοθεσίας ορισμένων εμπορικών προϊόντων που περιέχουν περιορισμένες ποσότητες ραδιενεργού υλικού.

Σχόλια: Πρόκειται για παρέκκλιση βραχυπρόθεσμης διάρκειας, η οποία δεν θα χρειάζεται όταν ενσωματωθούν στην ADR τροποποιήσεις παρεμφερείς με τους κανονισμούς της IAEA.

RO-SQ 15.2

Θέμα: Eξαίρεση από την απαίτηση εγγράφου μεταφοράς για ορισμένες ποσότητες επικίνδυνων εμπορευμάτων όπως ορίζεται στο σημείο 1.1.3.6 (E2).

Παραπομπή στο παράρτημα της οδηγίας: 1.1.3.6.2 και 1.1.3.6.3.

Περιεχόμενο του παραρτήματος της οδηγίας: Eξαιρέσεις από ορισμένες απαιτήσεις για ορισμένες ποσότητες ανά μονάδα μεταφοράς.

Παραπομπή στην εθνική νομοθεσία: Κανονισμοί για τις οδικές μεταφορές επικίνδυνων εμπορευμάτων του 1996, reg.3 και reg.13 και Schedule 2(8).

Περιεχόμενο της εθνικής νομοθεσίας: Δεν απαιτείται έγγραφο μεταφοράς για περιορισμένες ποσότητες, εκτός εάν αυτές αποτελούν μέρος μεγαλύτερου φορτίου.

Σχόλια: Η εξαίρεση είναι κατάλληλη για τις εγχώριες μεταφορές, στις οποίες δεν χρειάζεται πάντοτε έγγραφο μεταφοράς όταν πρόκειται για τοπική διανομή.

RO-SQ 15.3

Θέμα: Μεταφορά μεταλλικών κυλίνδρων μικρής διατομής για χρήση σε αερόστατα θερμού αέρα μεταξύ του σημείου πλήρωσής τους και του σημείου εκτόξευσης/προσγείωσής τους (E3).

Παραπομπή στο παράρτημα της οδηγίας: 6.2.

Περιεχόμενο του παραρτήματος της οδηγίας: Απαιτήσεις κατασκευής και δοκιμής δοχείων αερίου.

Παραπομπή στην εθνική νομοθεσία: Θα ορισθεί σε προσεχείς κανονισμούς.

Περιεχόμενο της εθνικής νομοθεσίας: Βλέπε ανωτέρω.

Σχόλια: Οι κύλινδροι αερίου για αερόστατα θερμού αέρα σχεδιάζονται έτσι ώστε να είναι όσο το δυνατόν ελαφρύτεροι, πράγμα που προϋποθέτει ότι πληρούν τις κανονικές απαιτήσεις για τους κυλίνδρους αερίου. Ο μέσος κύλινδρος αερόστατου έχει χωρητικότητα 70 λίτρων νερού, και ο μεγαλύτερος δεν υπερβαίνει τα 90 λίτρα. Δεν μεταφέρονται άνω των 5 κυλίνδρων ταυτόχρονα σε ένα όχημα.

RO-SQ 15.4

Θέμα: Eξαίρεση από την απαίτηση πυροσβεστικού εξοπλισμού για τα οχήματα που μεταφέρουν χαμηλής ραδιενέργειας υλικά (E4).

Παραπομπή στο παράρτημα της οδηγίας: 8.1.4.

Περιεχόμενο του παραρτήματος της οδηγίας: Απαίτηση να διαθέτουν τα οχήματα πυροσβεστικό εξοπλισμό.

Παραπομπή στην εθνική νομοθεσία: Ραδιενεργά υλικά (οδικές μεταφορές) (Μεγάλη Βρετανία) 1996, regs 34(4) και regs 34(5).

Περιεχόμενο της εθνικής νομοθεσίας: Ο κανονισμός 34(4) αίρει την απαίτηση πυροσβεστικού εξοπλισμού όταν μεταφέρονται μόνον εξαιρούμενα κόλα (UN 2908, 2909, 2910 και 2911).

Ο κανονισμός 34(5) περιορίζει την απαίτηση όταν πρόκειται μόνον για τη μεταφορά μικρού αριθμού κόλων.

Σχόλια: Ο πυροσβεστικός εξοπλισμός στην πράξη δεν σχετίζεται με τη μεταφορά των UN 2908, 2909, 2910 και 2911, τα οποία συνήθως μεταφέρονται με μικρά οχήματα.

RO-SQ 15.5

Θέμα: Διανομή εμπορευμάτων σε εσωτερικές συσκευασίες σε σημεία λιανικής πώλησης ή χρήστες σε περιορισμένες ποσότητες (εξαιρουμένων των κλάσεων 1 και 7) από τοπικές αποθήκες διανομής σε σημεία λιανικής πώλησης ή χρήστες και από σημεία λιανικής πώλησης σε τελικούς χρήστες (N1).

Παραπομπή στο παράρτημα της οδηγίας: 3.4 και 6.1.

Περιεχόμενο του παραρτήματος της οδηγίας: Απαιτήσεις κατασκευής και δοκιμών της συσκευασίας.

Παραπομπή στην εθνική νομοθεσία: Κανονισμοί του 1996 για τη μεταφορά επικίνδυνων εμπορευμάτων (Ταξινόμηση, συσκευασία και επισήμανση) και κανονισμοί του 1996 για τη χρήση μεταφερόμενων δοχείων υπό πίεση, regs. 6(1), 6(3) και 8(5) και Schedule 3.

Περιεχόμενο της εθνικής νομοθεσίας: Δεν απαιτείται για τις συσκευασίες επισήμανση RID/ADR ή UN ή να φέρουν άλλο σήμα εφόσον περιέχουν περιορισμένες ποσότητες όπως ορίζει το Schedule 3.

Σχόλια: Οι απαιτήσεις ADR δεν αρμόζουν για τα τελικά στάδια μεταφοράς από την αποθήκη στον λιανοπωλητή ή τον χρήστη ή από τον λιανοπωλητή στον τελικό χρήστη. Σκοπός της παρέκκλισης είναι να επιτραπούν οι συσκευασίες εμπορευμάτων σε εσωτερικά δοχεία χωρίς εξωτερική συσκευασία για τη λιανική διανομή σε περιορισμένες ποσότητες σύμφωνα με το κεφάλαιο 3.4 για το τελικό στάδιο της τοπικής διανομής τους.

RO-SQ 15.6

Θέμα: Μετακίνηση σταθερών δεξαμενών ονομαστικά κενών που δεν νοούνται ως εξοπλισμός μεταφοράς (N2).

Παραπομπή στο παράρτημα της οδηγίας: Μέρη 5 και 7-9 (94/55/EΚ).

Περιεχόμενο του παραρτήματος της οδηγίας: Απαιτήσεις για τις διαδικασίες αποστολής, τη μεταφορά, την εκμετάλλευση και τα οχήματα.

Περιεχόμενο της εθνικής νομοθεσίας: Θα καθορισθούν σε προσεχείς κανονισμούς.

Περιεχόμενο της εθνικής νομοθεσίας: Βλέπε ανωτέρω.

Σχόλια: Η μετακίνηση τέτοιων σταθερών δεξαμενών δεν αποτελεί κανονική μεταφορά επικίνδυνων εμπορευμάτων και άρα οι ισχύουσες διατάξεις ADR δεν μπορούν να εφαρμοσθούν στην πράξη. Καθόσον οι δεξαμενές είναι "ονομαστικά κενές", η ποσότητα επικίνδυνων εμπορευμάτων που περιέχουν πραγματικά είναι εξ ορισμού εξαιρετικά μικρή.

RO-SQ 15.7

Θέμα: Να επιτραπεί διαφορετική "μέγιστη συνολική ποσότητα ανά μονάδα μεταφοράς" για εμπορεύματα της κλάσης 1 για τις κατηγορίες 1 και 2 του πίνακα στο σημείο 1.1.3.6.3 (N10).

Παραπομπή στο παράρτημα της οδηγίας: 1.1.3.6.3 και 1.1.3.6.4.

Περιεχόμενο του παραρτήματος της οδηγίας: Eξαιρέσεις σχετικές με τις ποσότητες που μεταφέρονται ανά μονάδα μεταφοράς.

Παραπομπή στην εθνική νομοθεσία: Κανονισμοί για τις οδικές μεταφορές επικίνδυνων εμπορευμάτων του 1996, reg 13 και Schedule 5· reg. 14 και Schedule 4.

Περιεχόμενο της εθνικής νομοθεσίας: Καθορίζει κανόνες σχετικά με τις εξαιρέσεις για περιορισμένες ποσότητες και τη μικτή φόρτωση εκρηκτικών.

Σχόλια: Να επιτραπούν διαφορετικά όρια ποσότητας, ήτοι "50", για τα εμπορεύματα της κατηγορίας 1 και "500" για τα εμπορεύματα της κατηγορίας 2. Για τον υπολογισμό των μεικτών φορτίων, να επιτραπούν πολλαπλασιαστικοί συντελεστές "20" για τη μεταφορά εμπορευμάτων της κατηγορίας 2 και "2" για τη μεταφορά εμπορευμάτων της κατηγορίας 3.

Προηγουμένως παρέκκλιση βάσει του άρθρου 6 παράγραφος 10.

RO-SQ 15.8

Θέμα: Αύξηση της μέγιστης καθαρής μάζας εκρηκτικών ειδών επιτρεπόμενων σε οχήματα EX/II (N13).

Παραπομπή στο παράρτημα της οδηγίας: 7.5.5.2.

Περιεχόμενο του παραρτήματος της οδηγίας: Περιορισμοί για τις μεταφερόμενες ποσότητες εκρηκτικών υλών και ειδών.

Παραπομπή στην εθνική νομοθεσία: Κανονισμοί για τις οδικές μεταφορές επικίνδυνων εμπορευμάτων του 1996, reg. 13, Schedule 3.

Περιεχόμενο της εθνικής νομοθεσίας: Περιορισμοί για τις μεταφερόμενες ποσότητες εκρηκτικών υλών και ειδών.

Σχόλια: Οι κανονισμοί του Ηνωμένου Βασιλείου επιτρέπουν μέγιστη καθαρή μάζα 5000 kg σε οχήματα του τύπου II για τις ομάδες συμβατότητας 1.1C, 1.1D, 1.1E και 1.1J.

Πολλά είδη 1.1C, 1,1D, 1.1E και 1.1J που διακινούνται στην Ευρώπη είναι μεγάλα ή χύδην και υπερβαίνουν περίπου το μήκος των 2,5 m. Είναι κυρίως εκρηκτικά είδη στρατιωτικής χρήσεως. Οι περιορισμοί κατασκευής των οχημάτων EX/III (τα οποία απαιτείται να είναι κλειστά) καθιστούν δύσκολη τη φορτοεκφόρτωση των ειδών αυτών. Για ορισμένα είδη θα ήταν απαραίτητος ειδικός εξοπλισμός φορτοεκφόρτωσης και στα δύο άκρα της μετακίνησής τους. Στην πράξη, ο εξοπλισμός αυτός είναι σπάνιος. Υπάρχουν λίγα οχήματα EX/III σε χρήση στο Ηνωμένο Βασίλειο και θα ήταν εξαιρετικά δαπανηρό για τη βιομηχανία να απαιτήσει την κατασκευή περισσότερο εξειδικευμένων οχημάτων EX/III για τη μεταφορά αυτών των εκρηκτικών.

Στο Ηνωμένο Βασίλειο, τα στρατιωτικής χρήσεως εκρηκτικά μεταφέρονται κυρίως από μεταφορείς του εμπορίου οι οποίοι ως εκ τούτου δεν μπορούν να εκμεταλλευθούν την εξαίρεση για τα στρατιωτικά οχήματα που προβλέπει η οδηγία-πλαίσιο. Για να αντιμετωπίσει το πρόβλημα αυτό, το Ηνωμένο Βασίλειο έχει επιτρέψει τη μεταφορά έως 5000 kg αυτών των ειδών με οχήματα EX/II. Tο όριο αυτό δεν αρκεί πάντα διότι ένα είδος μπορεί να περιέχει εκρηκτικά άνω των 1000 kg.

Από το 1950 υπήρξαν μόνο δύο περιστατικά (και τα δύο στη δεκαετία του '50) με ισχυρή εκρηκτική ύλη βάρους άνω των 5000 kg. Tα περιστατικά προκλήθηκαν από φωτιά σε ελαστικό και από ανάφλεξη του καλύμματος λόγω υπερθέρμανσης του συστήματος εξάτμισης. Η φωτιά θα μπορούσε να συμβεί και με μικρότερο φορτίο. Δεν υπήρξαν θάνατοι ή τραυματισμοί.

Η πείρα δείχνει ότι, εάν τα εκρηκτικά είδη συσκευασθούν σωστά, είναι απίθανο να αναφλεγούν λόγω κρούσης, π.χ. από σύγκρουση του οχήματος. Τα στοιχεία εκθέσεων στρατιωτικών δραστηριοτήτων και τα δεδομένα των δοκιμαστικών εκτοξεύσεων δείχνουν ότι για την ανάφλεξη των εκρηκτικών χρειάζεται ταχύτητα κρούσης μεγαλύτερη από εκείνην που δημιουργείται από τη δοκιμαστική πτώση από απόσταση 12 μέτρων.

Τα ισχύοντα δεδομένα ασφαλείας δεν θα θιγούν.

RO-SQ 15.9

Θέμα: Eξαίρεση από τις απαιτήσεις εποπτείας μικρών ποσοτήτων ορισμένων εμπορευμάτων της κλάσης 1 (N12).

Παραπομπή στο παράρτημα της οδηγίας: 8.4 και 8.5 S1(6).

Περιεχόμενο του παραρτήματος της οδηγίας: Απαιτήσεις εποπτείας των οχημάτων μεταφοράς ορισμένων ποσοτήτων επικίνδυνων εμπορευμάτων.

Παραπομπή στην εθνική νομοθεσία: Κανονισμοί για τις οδικές μεταφορές επικίνδυνων εμπορευμάτων του 1996, reg. 24.

Περιεχόμενο της εθνικής νομοθεσίας: Προβλέπει την ασφαλή στάθμευση και εποπτικούς μηχανισμούς αλλά δεν απαιτεί τη συνεχή εποπτεία ορισμένων φορτίων της κλάσης 1 όπως ορίζει το κεφάλαιο 8.5 S1(6) της ADR.

Σχόλια: Οι απαιτήσεις εποπτείας της ADR δεν είναι πάντοτε εφικτές σε εθνικό επίπεδο.

RO-SQ 15.10

Θέμα: Μείωση των περιορισμών για τη μεταφορά μεικτών φορτίων εκρηκτικών, και τη μεταφορά εκρηκτικών με άλλα επικίνδυνα εμπορεύματα, με άμαξες, οχήματα και εμπορευματοκιβώτια (N4/5/6).

Παραπομπή στο παράρτημα της οδηγίας: 7.5.2.1 και 7.5.2.2.

Περιεχόμενο του παραρτήματος της οδηγίας: Περιορισμοί για ορισμένους τύπους μεικτού φορτίου.

Παραπομπή στην εθνική νομοθεσία: Κανονισμοί για τις οδικές μεταφορές επικίνδυνων εμπορευμάτων του 1996, reg. 18.

Περιεχόμενο της εθνικής νομοθεσίας: Η εθνική νομοθεσία είναι λιγότερο περιοριστική για τα μεικτά φορτία εκρηκτικών, με την προϋπόθεση ότι η εν λόγω μεταφορά είναι ακίνδυνη.

Σχόλια: Tο Ηνωμένο Βασίλειο επιθυμεί να επιτραπούν ορισμένες παραλλαγές στους κανόνες περί ομαδοποίησης των εκρηκτικών και ομαδοποίησης των εκρηκτικών με άλλα επικίνδυνα εμπορεύματα. Κάθε παραλλαγή θα έχει ποσοτικό περιορισμό για ένα ή περισσότερα συστατικά τμήματα του φορτίου και θα επιτρέπεται με την προϋπόθεση ότι "έχουν ληφθεί όλα τα δυνατά μέτρα για να μην έλθουν τα εκρηκτικά σε επαφή με τα εμπορεύματα αυτά ή να μην τα θέσουν σε κίνδυνο ή να μην κινδυνεύσουν τα ίδια τα εκρηκτικά από τα εμπορεύματα αυτά".

Παραδείγματα παραλλαγών που ίσως το Ηνωμένο Βασίλειο επιθυμεί να επιτραπούν είναι:

1. Τα εκρηκτικά που υπάγονται στους αριθμούς UN 0029, 0030, 0042, 0065, 0081, 0082, 0104, 0241, 0255, 0267, 0283, 0289, 0290, 0331, 0332, 0360, ή 0361 θα μπορούν να μεταφέρονται στο ίδιο όχημα με επικίνδυνα εμπορεύματα που υπάγονται στον αριθμό UN 1942. Η ποσότητα εμπορευμάτων UN 1942 που θα επιτρέπεται προς μεταφορά θα προσομοιώνεται με εκρηκτικό 1.1D.

2. Τα εκρηκτικά που υπάγονται στους αριθμούς UN 0191, 0197, 0312, 0336, 0403, 0431, ή 0453 θα μπορούν να μεταφέρονται στο ίδιο όχημα με επικίνδυνα εμπορεύματα (εκτός των εύφλεκτων αερίων, των μολυσματικών και των τοξικών ουσιών) της κατηγορίας 2 ή με επικίνδυνα εμπορεύματα της κατηγορίας 3, ή με οιοδήποτε συνδυασμό αυτών, με την προϋπόθεση ότι η συνολική μάζα ή ο συνολικός όγκος επικίνδυνων εμπορευμάτων της κατηγορίας 2 δεν υπερβαίνει τα 500 kg ή της κατηγορίας 1 και η συνολική καθαρή μάζα των εκρηκτικών δεν υπερβαίνει τα 500 kg.

3. Τα εκρηκτικά 1.4G θα μπορούν να μεταφέρονται μαζί με εύφλεκτα υγρά και εύφλεκτα αέρια της κατηγορίας 2 ή με μη εύφλεκτα, μη τοξικά αέρια της κατηγορίας 3, ή με οιοδήποτε συνδυασμό αυτών στο ίδιο όχημα, με την προϋπόθεση ότι η συνολική μάζα ή ο όγκος των επικίνδυνων εμπορευμάτων δεν υπερβαίνει τα 200 kg ή l και η συνολική καθαρή μάζα των εκρηκτικών δεν υπερβαίνει τα 20 kg.

4. Τα εκρηκτικά είδη που υπάγονται στους αριθμούς UN 0106, 0107 ή 0257 θα μπορούν να μεταφέρονται με εκρηκτικά είδη των ομάδων συμβατότητας D, E ή F των οποίων είναι συστατικά. Η συνολική ποσότητα εκρηκτικών που υπάγονται στους αριθμούς UN 0106, 0107 ή 0257 δεν πρέπει να υπερβαίνει τα 20 kg.

RO-SQ 15.11

Θέμα: Εναλλακτική λύση αντί των πινακίδων χρώματος πορτοκαλί για μικρές αποστολές ραδιενεργών υλικών με μικρά οχήματα.

Παραπομπή στο παράρτημα της οδηγίας: 5.3.2.

Περιεχόμενο του παραρτήματος της οδηγίας: Απαίτηση τοποθέτησης πινακίδων χρώματος πορτοκαλί σε μικρά οχήματα μεταφοράς ραδιενεργών υλικών.

Παραπομπή στην εθνική νομοθεσία: The Radioactive Material (Road Transport) Regulations 2002 Regulation 5 (4) (d).

Περιεχόμενο της εθνικής νομοθεσίας: Επιτρέπεται οιαδήποτε παρέκκλιση εγκεκριμένη σύμφωνα με την παρούσα διαδικασία. Η παρέκκλιση που ζητείται είναι:

1. Τα οχήματα πρέπει είτε:

α) να φέρουν ανηρτημένη ειδοποίηση σύμφωνα με τις διατάξεις της παραγράφου 5.3.2 της συμφωνίας ADR είτε

β) όταν πρόκειται για οχήματα βάρους κάτω των 3500 kg, τα οποία μεταφέρουν λιγότερες από δέκα συσκευασίες με μη σχάσιμα υλικά ή με σχάσιμα υλικά εξαιρουμένων των ραδιενεργών υλικών και εφόσον το άθροισμα των δεικτών μεταφοράς των συσκευασιών αυτών δεν υπερβαίνει το 3, ως εναλλακτική λύση επιτρέπεται να φέρουν ειδοποίηση σύμφωνα με τις απαιτήσεις του σημείου 2 στη συνέχεια.

2. Για τους σκοπούς του σημείου 1 προηγουμένως, η ειδοποίηση που αναρτάται στο όχημα όταν αυτό μεταφέρει ραδιενεργά υλικά πρέπει να είναι σύμφωνη με τα ακόλουθα:

α) δεν πρέπει να είναι μικρότερη των 12 τετραγωνικών εκατοστών. Όλοι οι χαρακτήρες της ειδοποίησης πρέπει να είναι μαύροι, παχείς και ευανάγνωστοι. Όλοι οι χαρακτήρες πρέπει επίσης να είναι ανάγλυφοι ή τυπωμένοι. Οι κεφαλαίοι χαρακτήρες της λέξης "RADIOACTIVE" δεν πρέπει να έχουν ύψος κάτω των 12 mm και όλοι υπόλοιποι χαρακτήρες δεν πρέπει να έχουν ύψος κάτω των 5 mm·

β) η ειδοποίηση πρέπει να είναι πυράντοχη έτσι ώστε οι λέξεις να παραμένουν ευανάγνωστες ακόμη και σε περίπτωση που φλεγεί το όχημα·

γ) η ειδοποίηση πρέπει να τοποθετείται στο όχημα σε σημείο πλήρως ευδιάκριτο στον οδηγό, χωρίς όμως να εμποδίζει την ορατότητά του κατά την οδήγηση, και αναρτάται μόνον εφόσον το όχημα μεταφέρει ραδιενεργά υλικά·

δ) η ειδοποίηση έχει εγκεκριμένη μορφή και φέρει ονομασία, διεύθυνση και αριθμό τηλεφώνου για χρήση σε περίπτωση έκτακτης ανάγκης.

Σχόλια: Η παρέκκλιση χρειάζεται για περιορισμένες μετακινήσεις μικρών ποσοτήτων ραδιενεργών υλικών, κυρίως προς χρήση τους από έναν μόνον ασθενή, μεταξύ τοπικών νοσοκομειακών εγκαταστάσεων, όπου χρησιμοποιούνται μικρά οχήματα στα οποία είναι περιορισμένη η δυνατότητα ανάρτησης ακόμη και μικρών πινακίδων χρώματος πορτοκαλί. Η πείρα έχει δείξει ότι η ανάρτηση των πινακίδων στα οχήματα αυτά είναι προβληματική και ότι είναι δύσκολη η στερέωσή τους υπό κανονικές συνθήκες μεταφοράς. Tα οχήματα θα φέρουν αυτοκόλλητη ετικέτα όπου προσδιορίζεται το περιεχόμενο σύμφωνα με το σημείο 5.3.1.5.2 (και κανονικά και με το σημείο 5.3.1.7.4) της συμφωνίας ADR για σαφή αναγνώριση του κινδύνου. Επίσης, το όχημα πρέπει να φέρει σε πλήρως ευκρινές σημείο πυράντοχη ειδοποίηση με τις σχετικές πληροφορίες περίπτωση έκτακτης ανάγκης. Στην πράξη, θα διατίθενται έτσι περισσότερες πληροφορίες για την ασφάλεια σε σύγκριση με εκείνες που απαιτεί το τμήμα 5.3.2 της συμφωνίας ADR.

ΠΑΡΑΡΤΗΜΑ II

ΠΑΡΕΚΚΛΙΣΕΙΣ ΤΩΝ ΚΡΑΤΩΝ ΜΕΛΩΝ ΓΙΑ ΤΟΠΙΚΕΣ ΜΕΤΑΦΟΡΕΣ ΠΕΡΙΟΡΙΣΜΕΝΕΣ ΣΤΟ ΕΔΑΦΟΣ ΤΟΥΣ

BΕΛΓΙΟ

RO-LT 1.1

Θέμα: Μεταφορές σε στενή γειτνίαση με βιομηχανικές περιοχές, συμπεριλαμβανομένων των μεταφορών μέσω του δημοσίου οδικού δικτύου.

Παραπομπή στο παράρτημα της οδηγίας: Παραρτήματα A και B.

Περιεχόμενο του παραρτήματος της οδηγίας: Παραρτήματα A και B.

Παραπομπή στην εθνική νομοθεσία: παρεκκλίσεις 2-89, 4-97 και 2-2000.

Περιεχόμενο της εθνικής νομοθεσίας: Οι παρεκκλίσεις αφορούν τα έγγραφα, την ένδειξη των κόλων και την τοποθέτηση επισήμανσης σε αυτά και το πιστοποιητικό οδηγού.

Σχόλια: Μεταφορά επικίνδυνων προϊόντων μεταξύ εγκαταστάσεων.

Παρέκκλιση 2-89: διέλευση από το δημόσιο δίκτυο (χημικά σε κόλα).

Παρέκκλιση 4-97: απόσταση 2 km (πλίνθοι φωσφορούχου σιδήρου σε θερμοκρασία 600 °C).

Παρέκκλιση 2-2000: απόσταση περίπου 500 m (IBC, PG II, III Κλάσεις 3, 5.1, 6.1, 8 και 9).

RO-LT 1.2

Θέμα: Μετακινήσεις δεξαμενών αποθήκευσης που δεν προορίζονται να χρησιμοποιηθούν ως εξοπλισμός μεταφοράς.

Παραπομπή στο παράρτημα της οδηγίας: 1.1.3.2. στ).

Παραπομπή στην εθνική νομοθεσία: Εξαίρεση 6-82, 2-85.

Περιεχόμενο της εθνικής νομοθεσίας: Οι μετακινήσεις ονομαστικά κενών δεξαμενών αποθήκευσης επιτρέπονται για λόγους καθαρισμού/επισκευής.

Σχόλια: Η παρέκκλιση καταχωρίσθηκε από την Ευρωπαϊκή Επιτροπή με τον αριθμό 7 (βάσει του άρθρου 6 παράγραφος 10).

RO-LT 1.3

Θέμα: Εκπαίδευση οδηγών.

Τοπικές μεταφορές ειδών UN 1202, 1203 και 1223 σε κόλα και σε δεξαμενές (στο Βέλγιο σε ακτίνα 75 km από την έδρα της επιχείρησης).

Παραπομπή στο παράρτημα της οδηγίας: 8.2.

Περιεχόμενο του παραρτήματος της οδηγίας: Πιο άκαμπτη δομή.

Δομή:

1. Κόλα εκπαίδευσης

2. Δεξαμενή εκπαίδευσης

3. Ειδική εκπαίδευση Cl 1

4. Ειδική εκπαίδευση Cl 7

Σχόλια: Προτείνεται μια αρχική σειρά μαθημάτων ακολουθούμενη από μια εξέταση περιορισμένη στη μεταφορά των UN 1202, 1203 και 1223 σε κόλα και δεξαμενές σε ακτίνα 75 km από την έδρα της επιχείρησης· η διάρκεια της εκπαίδευσης πρέπει να πληροί τις απαιτήσεις ADR ύστερα από πέντε έτη ο οδηγός πρέπει να παρακολουθήσει επιμορφωτικά μαθήματα και να περάσει εξέταση· το πιστοποιητικό πρέπει να αναφέρει "εθνικές μεταφορές UN 1202, 1203 και 1223 βάσει του άρθρου 6 παράγραφος 9 της οδηγίας 94/55/ΕΚ".

RO-LT 1.4

Θέμα: Μεταφορά επικίνδυνων εμπορευμάτων σε δεξαμενές με σκοπό την καύση τους.

Παραπομπή στο παράρτημα της οδηγίας: 3.2.

Παραπομπή στην εθνική νομοθεσία: παρέκκλιση 01 - 2002.

Περιεχόμενο της εθνικής νομοθεσίας: Κατά παρέκκλιση του πίνακα στο κεφάλαιο 3.2 επιτρέπεται η χρήση δεξαμενών-εμπορευματοκιβωτίων με τον κωδικό δεξαμενών L4BH αντί του L4DH για τη μεταφορά εμπορευμάτων UN 3130, υγρών που προκαλούν αντίδραση με το νερό, τοξικών, III, μη προδιαγραφόμενα αλλού υπό ορισμένους όρους.

Σχόλια: Ο κανονισμός αυτός μπορεί να εφαρμοσθεί μόνον στη μεταφορά επικίνδυνων αποβλήτων μικρών αποστάσεων.

ΔΑΝΙΑ

RO-LT 2.1

Θέμα: UN 1202, 1203, 1223 και κλάση 2 - χωρίς έγγραφο μεταφοράς.

Παραπομπή στο παράρτημα της οδηγίας: 5.4.1.

Περιεχόμενο του παραρτήματος της οδηγίας: Απαιτείται έγγραφο μεταφοράς.

Παραπομπή στην εθνική νομοθεσία: Bekendtgørelse nr. 729 af 15/08/2001 om vejtransport af farligt gods.

Περιεχόμενο της εθνικής νομοθεσίας:

Για τη μεταφορά πετρελαιοειδών της κλάσης 3, UN 1202, 1203 και 1223 και αερίων της κλάσης 2 με σκοπό τη διανομή τους (εμπορεύματα προς παράδοση σε δύο ή περισσότερους παραλήπτες και παραλαβή επιστρεπτέων εμπορευμάτων σε παρόμοιες καταστάσεις), δεν απαιτείται έγγραφο μεταφοράς με την προϋπόθεση ότι οι γραπτές οδηγίες, εκτός από τις πληροφορίες που απαιτούνται βάσει της ADR, περιέχουν πληροφορίες για τον αριθμό UN, την ονομασία και την κλάση.

Σχόλια:

Ο λόγος ύπαρξης της εν λόγω εθνικής παρέκκλισης είναι η εξέλιξη του ηλεκτρονικού εξοπλισμού, ο οποίος επιτρέπει π.χ. στην εταιρεία πετρελαιοειδών που τον χρησιμοποιεί να διαβιβάζει συνεχώς στα οχήματα πληροφορίες για τους πελάτες της. Επειδή οι πληροφορίες αυτές δεν είναι διαθέσιμες στην αρχή της μεταφοράς και θα διαβιβάζονται στο όχημα κατά τη διάρκεια της μεταφοράς, δεν είναι δυνατόν -πριν από την έναρξη της μεταφοράς- να καταρτισθούν τα έγγραφα μεταφοράς. Αυτό το είδος μεταφορών περιορίζεται σε ορισμένες περιοχές.

Υπάρχει σήμερα παρέκκλιση της Δανίας για παρεμφερή διάταξη βάσει του άρθρου 6 παράγραφος 10.

ΓΕΡΜΑΝΙΑ

RO-LT 3.1

Θέμα: Απάλειψη ορισμένων μνειών στο έγγραφο μεταφοράς (n2).

Παραπομπή στο παράρτημα της οδηγίας: 5.4.1.1.1.

Περιεχόμενο του παραρτήματος της οδηγίας: Περιεχόμενα του εγγράφου μεταφοράς.

Παραπομπή στην εθνική νομοθεσία: GGAV - Gefahrgut-Ausnahmeverordnung 23. Juni 1993, zuletzt geändert durch die Verordnung vom 23 Juni 1999 (BGBl. I 1999 S. 1435), Ausnahme Nr. 55 (Κανονισμός για τις εξαιρέσεις από τις διατάξεις για τις μεταφορές επικίνδυνων εμπορευμάτων, εξαίρεση αριθ. 55).

Περιεχόμενο της εθνικής νομοθεσίας: Για όλες τις κλάσεις εκτός των κλάσεων 1 (πλην της 1.4S), 5.2 και 7:

Δεν χρειάζεται μνεία στο έγγραφο μεταφοράς:

α) για τον παραλήπτη, εάν πρόκειται για τοπική διανομή (εξαιρουμένου του πλήρους φορτίου και της μεταφοράς σε ορισμένες διαδρομές)·

β) για την ποσότητα και τους τύπους συσκευασιών, εφόσον δεν ισχύει το σημείο 1.1.3.6 και εφόσον το όχημα πληροί όλες τις διατάξεις του παραρτήματος A και B·

γ) για τις κενές ακάθαρτες δεξαμενές αρκεί το έγγραφο μεταφοράς του τελευταίου φορτίου.

Σχόλια: Η εφαρμογή όλων των διατάξεων θα ήταν πρακτικά ανέφικτη για ορισμένα είδη κυκλοφορίας.

Η παρέκκλιση καταχωρίσθηκε από την Ευρωπαϊκή Επιτροπή με τον αριθμό 22 (βάσει του άρθρου 6 παράγραφος 10).

ΕΛΛΑΔΑ

RO-LT 4.1

Θέμα: Παρέκκλιση από τις απαιτήσεις ασφαλείας για τις μόνιμες δεξαμενές (βυτιοφόρα οχήματα), που έχουν ταξινομηθεί πριν από τις 31.12.2001, για τοπικές μεταφορές μικρών ποσοτήτων ορισμένων κατηγοριών επικίνδυνων εμπορευμάτων.

Παραπομπή στο παράρτημα της οδηγίας: 1.6.3.6, 6.8.2.4.2, 6.8.2.4.3, 6.8.2.4.4, 6.8.2.4.5, 6.8.2.1.17 - 6.8.2.1.22, 6.8.2.1.28, 6.8.2.2, 6.8.2.2.1, 6.8.2.2.2.

Περιεχόμενο του παραρτήματος της οδηγίας: Απαιτήσεις για την κατασκευή, τον εξοπλισμό, την έγκριση τύπου, τις επιθεωρήσεις και τις δοκιμές και την επισήμανση μόνιμων δεξαμενών (βυτιοφόρα οχήματα), αποσυναρμολογούμενων δεξαμενών, εμπορευματοκιβωτίων βυτιοδεκτών και ανταλλασσόμενων βυτιοφόρων αμαξωμάτων, με κελύφη κατασκευασμένα από μεταλλικό υλικό, και οχήματα-συσσωρευτές και εμπορευματοκιβώτια αερίων πολλαπλών στοιχείων (MEGCs).

Παραπομπή στην εθνική νομοθεσία: Τεχνικές προδιαγραφές κατασκευής, εξοπλισμού και ελέγχων των δεξαμενών μεταφοράς συγκεκριμένων κατηγοριών επικίνδυνων εμπορευμάτων για σταθερές δεξαμενές (οχήματα-δεξαμενές), αποσυναρμολογούμενες δεξαμενές που βρίσκονται σε κυκλοφορία.

Περιεχόμενο της εθνικής νομοθεσίας: Μεταβατική διάταξη: Οι σταθερές δεξαμενές (βυτιοφόρα), οι αποσυναρμολογούμενες δεξαμενές και τα εμπορευματοκιβώτια βυτιοδέκτες που έχουν ταξινομηθεί για πρώτη φορά στη χώρα μεταξύ 1.1.1985 και 31.12.2001 μπορούν να χρησιμοποιούνται ακόμη έως τις 31.12.2010. Η παρούσα μεταβατική διάταξη αφορά οχήματα μεταφοράς των εξής επικίνδυνων υλικών: UN 1202, 1268, 1223, 1863, 2614, 1212, 1203, 1170, 1090, 1193, 1245, 1294, 1208, 1230, 3262, 3257. Προϋπόθεση είναι ότι πρόκειται για μικρές ποσότητες ή για τοπικές μεταφορές με οχήματα ταξινομημένα κατά την περίοδο που προαναφέρθηκε. Η μεταβατική αυτή περίοδος θα ισχύσει για τα βυτιοφόρα οχήματα που έχουν προσαρμοσθεί σύμφωνα με τα ακόλουθα:

1. Τις παραγράφους της συμφωνίας ADR για την επιθεώρηση και τις δοκιμές, 6.8.2.4.2, 6.8.2.4.3, 6.8.2.4.4, 6.8.2.4.5, (ADR 1999: 211151, 211152, 211153, 211154).

2. Ελάχιστο πάχος κελύφους 3 mm για τις δεξαμενές των οποίων η χωρητικότητα του διαμερίσματος του κελύφους είναι έως 3500 lt και πάχους μαλακού χάλυβα τουλάχιστον 4 mm για δεξαμενές με διαμερίσματα χωρητικότητας έως 6000 lt, ανεξάρτητα από τον τύπο ή το πάχος των χωρισμάτων.

3. Εάν το χρησιμοποιούμενο υλικό είναι αλουμίνιο ή άλλο μέταλλο, οι δεξαμενές πρέπει να πληρούν τις απαιτήσεις για το πάχος και άλλες τεχνικές προδιαγραφές που απορρέουν από τα τεχνικά σχέδια που έχουν εγκρίνει οι αρμόδιες αρχές της χώρας όπου είχαν ταξινομηθεί προηγουμένως. Σε περίπτωση που δεν υπάρχουν τεχνικά σχέδια, οι δεξαμενές πρέπει να πληρούν τις απαιτήσεις του σημείου 6.8.2.1.17 (211127).

4. Οι δεξαμενές πρέπει να πληρούν τις απαιτήσεις των παραγράφων περιθωρίου 211128, 6.8.2.1.28 (211129), του σημείου 6.8.2.2 στις υποπαραγράφους 6.8.2.2.1 και 6.8.2.2.2 (211130, 211131).

Πιο συγκεκριμένα, τα βυτιοφόρα οχήματα μάζας κάτω των 4 t που χρησιμοποιούνται για τοπικές μεταφορές μόνον πετρελαίου θέρμανσης (UN 1202), τα οποία έχουν ταξινομηθεί πριν από τις 31.12.2002, εάν έχουν πάχος κελύφους κάτω των 3 mm, επιτρέπεται να χρησιμοποιούνται μόνον εφόσον τροποποιηθούν σύμφωνα με την παράγραφο περιθωρίου 211127 (5)β4 (6.8.2.1.20).

RO-LT 4.2

Θέμα: Παρέκκλιση από τις απαιτήσεις κατασκευής βασικών οχημάτων για οχήματα προοριζόμενα για τοπικές μεταφορές επικίνδυνων εμπορευμάτων τα οποία ταξινομήθηκαν για πρώτη φορά πριν από τις 31 Δεκεμβρίου 2001.

Παραπομπή στο παράρτημα της οδηγίας: ADR 2001: 9.2, 9.2.3.2, 9.2.3.3.

Περιεχόμενο του παραρτήματος της οδηγίας: Απαιτήσεις κατασκευής βασικών οχημάτων.

Παραπομπή στην εθνική νομοθεσία: Τεχνικές προδιαγραφές ήδη κυκλοφορούντων οχημάτων που διενεργούν εθνικές μεταφορές ορισμένων κατηγοριών επικινδύνων εμπορευμάτων.

Περιεχόμενο της εθνικής νομοθεσίας: Η παρέκκλιση αφορά οχήματα προοριζόμενα για τοπικές μεταφορές επικίνδυνων εμπορευμάτων (κατηγορίες UN 1202, 1268, 1223, 1863, 2614, 1212, 1203, 1170, 1090, 1193, 1245, 1294, 1208, 1230, 3262 και 3257), τα οποία ταξινομήθηκαν για πρώτη φορά πριν από τις 31 Δεκεμβρίου 2001.

Tα οχήματα που προαναφέρθηκαν πρέπει να είναι σύμφωνα με τις απαιτήσεις του κεφαλαίου 9 (τμήματα 9.2.1 έως 9.2.6) του παραρτήματος B της οδηγίας 94/55/EΚ με τις ακόλουθες αποκλίσεις:

Υποχρεωτική εκπλήρωση των απαιτήσεων του σημείου 9.2.3.2 μόνον στην περίπτωση που το όχημα είναι εξοπλισμένο εκ κατασκευής με σύστημα αντιεμπλοκής των τροχών κατά την πέδηση (ABS) και εφοδιαστεί με σύστημα συνεχούς πέδησης όπως ορίζεται στο σημείο 9.2.3.3.1. χωρίς όμως να είναι υποχρεωτική η εκπλήρωση των απαιτήσεων των σημείων 9.2.3.3.2. και 9.2.3.3.3.

Η ηλεκτρική σύνδεση με τον ταχογράφο αποκαθίσταται με φράγμα ασφαλείας απευθείας συνδεδεμένο με το συσσωρευτή (παράγραφος περιθωρίου 220514) και ο ηλεκτρολογικός εξοπλισμός του μηχανισμού για την ανύψωση του άξονα του φορείου τοποθετείται εκεί όπου τοποθετήθηκε για πρώτη φορά από τον κατασκευαστή του οχήματος και προστατεύεται με κατάλληλα σφραγισμένο περίβλημα (παράγραφος περιθωρίου 220517).

Ειδικά τα βυτιοφόρα μέγιστης μάζας κάτω των 4 τόνων για τοπικές μεταφορές πετρελαίου θέρμανσης (UN: 1202) πρέπει να είναι σύμφωνα προς τις διατάξεις των σημείων 9.2.2.3, 9.2.2.6, 9.2.4.3 και 9.2.4.5. αλλά όχι αναγκαστικά των υπολοίπων σημείων.

Σχόλια: Ο αριθμός των οχημάτων που προαναφέρθηκαν είναι μικρός, εάν συγκριθεί με το συνολικό αριθμό των ήδη ταξινομημένων οχημάτων και επιπλέον προορίζονται μόνον για τοπικές μεταφορές. Η μορφή της ζητούμενης παρέκκλισης, το μέγεθος του συγκεκριμένου στόλου οχημάτων και ο τύπος των μεταφερόμενων εμπορευμάτων δεν δημιουργούν πρόβλημα οδικής ασφάλειας.

ΓΑΛΛΙΑ

RO-LT 6.1

Θέμα: Χρήση του ναυτιλιακού εγγράφου ως εγγράφου μεταφοράς για τις μεταφορές μικρών αποστάσεων μετά την εκφόρτωση του πλοίου.

Παραπομπή στο παράρτημα της οδηγίας: 5.4.1.

Περιεχόμενο του παραρτήματος της οδηγίας: Πληροφορίες που πρέπει να αναγράφονται στο έγγραφο μεταφοράς για τα επικίνδυνα εμπορεύματα.

Παραπομπή στην εθνική νομοθεσία: Arrêté du 1er juin 2001 relatif au transport de marchandises dangereuses par route (/Διάταγμα της 1ης Ιουνίου 2001 για τις οδικές μεταφορές επικίνδυνων εμπορευμάτων, "Διάταγμα ADR") - Άρθρο 23 παράγραφος 4.

Περιεχόμενο της εθνικής νομοθεσίας: Tο ναυτιλιακό έγγραφο χρησιμοποιείται ως έγγραφο μεταφοράς εντός της ακτίνας 15 km.

RO-LT 6.2

Θέμα: Μεταφορά ειδών της κλάσης 1 μαζί με επικίνδυνα υλικά άλλων κλάσεων (91).

Παραπομπή στο παράρτημα της οδηγίας: 7.5.2.1.

Περιεχόμενο του παραρτήματος της οδηγίας: Απαγόρευση της φόρτωσης κόλων μαζί με άλλα κόλα επικίνδυνων εμπορευμάτων.

Παραπομπή στην εθνική νομοθεσία: Arrêté du 1er juin 2001 relatif au transport de marchandises dangereuses par route (/Διάταγμα της 1ης Ιουνίου 2001 για τις οδικές μεταφορές επικίνδυνων εμπορευμάτων, "Διάταγμα ADR") - Άρθρο 26.

Περιεχόμενο της εθνικής νομοθεσίας: Δυνατότητα ταυτόχρονης μεταφοράς απλών ή συναρμολογημένων πυροκροτητών και εμπορευμάτων που δεν ανήκουν στην κλάση 1, υπό ορισμένους όρους και σε απόσταση μικρότερη ή ίση των 200 km στη Γαλλία.

RO-LT 6.3

Θέμα: Μεταφορά σταθερών δεξαμενών αποθήκευσης υγραερίου (LPG) (18).

Παραπομπή στο παράρτημα της οδηγίας: Παραρτήματα A και B.

Παραπομπή στην εθνική νομοθεσία: Arrêté du 1er juin 2001 relatif au transport de marchandises dangereuses par route (/Διάταγμα της 1ης Ιουνίου 2001 για τις οδικές μεταφορές επικίνδυνων εμπορευμάτων, "Διάταγμα ADR") - Άρθρο 30.

Περιεχόμενο της εθνικής νομοθεσίας: Η μεταφορά σταθερών δεξαμενών αποθήκευσης υγραερίου (LPG) υπόκειται σε ειδικούς κανόνες. Ισχύει μόνον για μικρές αποστάσεις.

RO-LT 6.4

Θέμα: Ειδικοί όροι εκπαίδευσης των οδηγών και έγκριση των οχημάτων που χρησιμοποιούνται στις αγροτικές μεταφορές (μικρές αποστάσεις).

Παραπομπή στο παράρτημα της οδηγίας: Παραρτήματα A και B - Εξοπλισμός δεξαμενών και εκπαίδευση οδηγών.

Περιεχόμενο του παραρτήματος της οδηγίας:

Τμήμα 6.8.3.2 (εξοπλισμός δεξαμενών).

Τμήματα 8.2.1 και 8.2.2 (εκπαίδευση οδηγών).

Παραπομπή στην εθνική νομοθεσία: Arrêté du 1er juin 2001 relatif au transport de marchandises dangereuses par route (/Διάταγμα της 1ης Ιουνίου 2001 για τη μεταφορά σταθερών δεξαμενών αποθήκευσης υγραερίου (LPG) - άρθρο 29 παράγραφος 2) - παράρτημα D4.

Περιεχόμενο της εθνικής νομοθεσίας:

Ειδικές διατάξεις για την έγκριση των οχημάτων.

Ειδικές διατάξεις για την εκπαίδευση των οδηγών.

ΚΑΤΩ ΧΩΡΕΣ

RO-LT 10.1

Θέμα: Πρόγραμμα μεταφορών οικιακών επικίνδυνων αποβλήτων για το 2002.

Παραπομπή στο παράρτημα της οδηγίας: 1.1.3.6, 3.3, 4.1.4, 4.1.6, 4.1.8, 4.1.10, 5.2.2, 5.4.0, 5.4.1, 5.4.3, 7.5.4, 7.5.7, 8.1.2.1, στοιχεία α) και β), 8.1.5 στοιχείο γ), και 8.3.6.

Περιεχόμενο του παραρτήματος της οδηγίας:

1.1.3.6: Eξαιρέσεις σχετικά με τις μεταφερόμενες ποσότητες ανά μονάδα μεταφοράς.

3.3: Ειδικές διατάξεις για προδιαγραφόμενες ουσίες ή αντικείμενα.

4.1.4: Κατάλογος οδηγιών συσκευασίας· 4.1.6: Ειδικές απαιτήσεις συσκευασίας για τα εμπορεύματα της κλάσης 2· 4.1.8: Ειδικές απαιτήσεις συσκευασίας για μολυσματικές ουσίες· 4.1.10: Ειδικές απαιτήσεις για συλλογικές συσκευασίες.

5.2.2: Επισήμανση των μεταφερόμενων συσκευασιών· 5.4.0: Όλα τα εμπορεύματα που μεταφέρονται βάσει της συμφωνίας ADR πρέπει να συνοδεύονται από την τεκμηρίωση που προδιαγράφεται στο κεφάλαιο αυτό, αναλόγως, εκτός εάν εγκριθεί εξαίρεση βάσει των σημείων 1.1.3.1 έως 1.1.3.5· 5.4.1: Έγγραφο διαμετακόμισης επικίνδυνων εμπορευμάτων με σχετικές πληροφορίες· 5.4.3: Γραπτές οδηγίες.

7.5.4: Προφυλάξεις για τα τρόφιμα, άλλα καταναλωτικά είδη και τις ζωοτροφές· 7.5.7: Χειρισμός και στοιβασία.

8.1.2.1: Εκτός από την απαιτούμενη από το νόμο τεκμηρίωση, επί της μονάδας μεταφοράς πρέπει να υπάρχουν τα ακόλουθα έγγραφα: α) τα παραστατικά διαμετακόμισης που αναφέρονται στο τμήμα 5.4.1 και καλύπτουν όλα τα μεταφερόμενα επικίνδυνα εμπορεύματα και, αναλόγως, το πιστοποιητικό φόρτωσης του εμπορευματοκιβωτίου όπως ορίζει το τμήμα 5.4.2· β) τις γραπτές οδηγίες που ορίζει το τμήμα 5.4.3, σχετικά με τα μεταφερόμενα επικίνδυνα εμπορεύματα· 8.1.5: Κάθε μονάδα μεταφοράς που μεταφέρει επικίνδυνα εμπορεύματα πρέπει να είναι εφοδιασμένη με: γ) τον απαιτούμενο εξοπλισμό για τη λήψη των συμπληρωματικών και των ειδικών μέτρων που αναγράφονται στις γραπτές οδηγίες που αναφέρονται στο τμήμα 5.4.3. 8.3.6: Λειτουργία του κινητήρα κατά τη φόρτωση και την εκφόρτωση.

Παραπομπή στην εθνική νομοθεσία: Artikel 3 van de Regeling vervoer huishoudelijk gevaarlijk afval 2002.

Περιεχόμενο της εθνικής νομοθεσίας: Άρθρο 3

Δεν ισχύουν τα ακόλουθα τμήματα της συμφωνίας ADR:

α) 1.1.3.6·

β) 3.3·

γ) 4.1.4, 4.1.6, 4.1.8, 4.1.10·

δ) 5.2.2, 5.4.0, 5.4.1, 5.4.3·

ε) 7.5.4, 7.5.7·

στ) 8.1.2.1. στοιχεία α) και β), 8.1.5. στοιχείο γ), 8.3.6.

Σχόλια: Tο πρόγραμμα μελετήθηκε έτσι ώστε να επιτρέπεται σε ιδιώτες να μεταφέρουν "μικρά χημικά απόβλητα" σε μια συγκεκριμένη τοποθεσία. Αυτό ισχύει για υπολειμματικές ουσίες όπως τα απόβλητα βαφών. Tο μέγεθος του κινδύνου ελαχιστοποιείται με την επιλογή του μεταφορικού μέσου και, μεταξύ άλλων, με τη χρήση ειδικών στοιχείων μεταφοράς και την ευδιάκριτη για το κοινό υπόδειξη "απαγορεύεται το κάπνισμα".

Επειδή οι προς μεταφορά ποσότητες είναι μικρές και η συσκευασία είναι ειδική, το άρθρο αυτό εξαιρεί την εφαρμογή ορισμένων τμημάτων της ADR. Στο πρόγραμμα καθορίζονται συμπληρωματικοί κανόνες σε άλλα σημεία.

RO-LT 10.2

Θέμα: Πρόγραμμα μεταφορών οικιακών επικίνδυνων αποβλήτων για το 2002.

Παραπομπή στο παράρτημα της οδηγίας: 1.1.3.6.

Περιεχόμενο του παραρτήματος της οδηγίας: Eξαιρέσεις σχετικά με τις μεταφερόμενες ποσότητες ανά μονάδα μεταφοράς.

Παραπομπή στην εθνική νομοθεσία: Artikel 10, onderdeel a, en 16, onderdeel b, van de Regeling vervoer huishoudelijk gevaarlijk afval 2002.

Περιεχόμενο της εθνικής νομοθεσίας:

10α. Tο πιστοποιητικό επαγγελματικής επάρκειας του συνοδού και το σημείωμα που αναφέρεται στο άρθρο 16 παράγραφος 1 στοιχείο β) πρέπει να βρίσκονται επί του οχήματος·

16β. Ο συνοδός του οχήματος διαθέτει την άδεια "μεταφορά επικίνδυνων αποβλήτων" από το CCV (Συμβούλιο πιστοποίησης οδηγών).

Σχόλια: Λόγω του ευρέος φάσματος των σχετικών οικιακών επικίνδυνων αποβλήτων, ο μεταφορέας πρέπει να διαθέτει πιστοποιητικό επαγγελματικής επάρκειας, παρά το γεγονός ότι μεταφέρει μικρές ποσότητες αποβλήτων. Η πρόσθετη απαίτηση είναι πρέπει να έχει χορηγηθεί στο μεταφορέα άδεια μεταφοράς επικίνδυνων αποβλήτων.

Ένας από τους λόγους είναι ότι έτσι εξασφαλίζεται ότι ο μεταφορέας δεν θα αναμείξει στη συσκευασία, παραδείγματος χάριν, οξέα με βάσεις και ότι γνωρίζει πώς πρέπει να αντιδράσει σε περίπτωση περιστατικού.

RO-LT 10.3

Θέμα: Πρόγραμμα μεταφορών οικιακών επικίνδυνων αποβλήτων για το 2002.

Παραπομπή στο παράρτημα της οδηγίας: 1.1.3.6.

Περιεχόμενο του παραρτήματος της οδηγίας: Eξαιρέσεις σχετικά με τις μεταφερόμενες ποσότητες ανά μονάδα μεταφοράς.

Παραπομπή στην εθνική νομοθεσία: Artikel 10b van de Regeling vervoer huishoudelijk gevaarlijk afval 2002.

Περιεχόμενο της εθνικής νομοθεσίας: Άρθρο 10 στοιχείο β)

Επί του οχήματος πρέπει να υπάρχουν τα ακόλουθα: β) γραπτές οδηγίες και πληροφορίες συντεταγμένες σύμφωνα με το παράρτημα της πράξης έγκρισης του προγράμματος.

Σχόλια: Καθόσον το πρόγραμμα αποκλείει την εξαίρεση εφαρμογής του σημείου 1.1.3.6 της ADR, οι μικρές ποσότητες πρέπει και αυτές να συνοδεύονται από γραπτές οδηγίες. Αυτό κρίνεται αναγκαίο εξαιτίας του ευρέος φάσματος των μεταφερόμενων επικίνδυνων αποβλήτων και του γεγονότος ότι εκείνοι που μεταφέρουν τα απόβλητα (ιδιώτες) δεν γνωρίζουν τον ενεχόμενο κίνδυνο.

RO-LT 10.4

Θέμα: Πρόγραμμα μεταφορών οικιακών επικίνδυνων αποβλήτων για το 2002.

Παραπομπή στο παράρτημα της οδηγίας: 6.1.

Περιεχόμενο του παραρτήματος της οδηγίας: Διατάξεις για την κατασκευή και τη δοκιμή συσκευασιών.

Παραπομπή στην εθνική νομοθεσία: Artikel 6 van de Regeling vervoer huishoudelijk gevaarlijke afval 2002.

Περιεχόμενο της εθνικής νομοθεσίας: Άρθρο 6

1. Tα οικιακά επικίνδυνα απόβλητα πρέπει να μεταφέρονται μόνον σε ερμητικά σφραγισμένα κόλα κατάλληλα για τη συγκεκριμένη ουσία, και:

α) για αντικείμενα της κατηγορίας 6.2: σε κόλα που εγγυώνται την αποφυγή τραυματισμού κατά τη μεταφορά·

β) για τα οικιακά επικίνδυνα απόβλητα βιομηχανικής προέλευσης: κόλον χωρητικότητας έως 60 lt, μέσα στο οποίο οι ουσίες είναι διαχωρισμένες ανάλογα με την κατηγορία κινδύνου (KGA-box).

2. Στο εξωτερικό της συσκευασίας δεν υπάρχουν ίχνη του οικιακού επικίνδυνου αποβλήτου.

3. Στη συσκευασία αναγράφεται η ονομασία της ουσίας.

4. Για κάθε συλλογή, γίνεται δεκτό μόνον ένα κόλον υπό την έννοια της παραγράφου 1 στοιχείο β).

Σχόλια: Tο άρθρο αυτό απορρέει από το άρθρο 3 όπου δηλώνεται ποια συγκεκριμένα τμήματα της ADR δεν εφαρμόζονται. Με βάση το παρόν πρόγραμμα, δεν χρειάζεται εγκεκριμένη συσκευασία όπως προβλέπεται στο κεφάλαιο 6.1 της ADR. Αυτό λόγω των περιορισμένων ποσοτήτων των σχετικών επικίνδυνων ουσιών. Αντίθετα, καθορίζονται ορισμένοι κανόνες στο άρθρο οι οποίοι περιλαμβάνουν την απαίτηση ότι οι επικίνδυνες ουσίες πρέπει να παραδίδονται μέσα σε σφραγισμένα κιβώτια ώστε να αποφεύγεται η διαρροή από τη συσκευασία.

RO-LT 10.5

Θέμα: Πρόγραμμα μεταφορών οικιακών επικίνδυνων αποβλήτων για το 2002.

Παραπομπή στο παράρτημα της οδηγίας: 6.1.

Περιεχόμενο του παραρτήματος της οδηγίας: Διατάξεις για την κατασκευή και τη δοκιμή των συσκευασιών.

Παραπομπή στην εθνική νομοθεσία: Artikel 7, tweede lid, van de Regeling vervoer huishoudelijk gevaarlijk afval 2002.

Περιεχόμενο της εθνικής νομοθεσίας: Άρθρο 7 παράγραφος 2

Tο όχημα έχει διαμέρισμα φόρτωσης το οποίο χωρίζεται από το θάλαμο οδηγού με συμπαγές παχύ τοίχωμα ή, άλλως, με διαμέρισμα φόρτωσης το οποίο δεν αποτελεί αναπόσπαστο μέρος του οχήματος.

Σχόλια: Με βάση το παρόν πρόγραμμα, δεν χρειάζεται εγκεκριμένη συσκευασία όπως ορίζει το κεφάλαιο 6.1 της ADR. Αυτό λόγω των περιορισμένων ποσοτήτων των σχετικών επικίνδυνων ουσιών. Έτσι, το εν λόγω άρθρο περιέχει πρόσθετη απαίτηση με σκοπό να αποφεύγεται η διαρροή τοξικού καπνού μέσα στο θάλαμο οδηγού.

RO-LT 10.6

Θέμα: Πρόγραμμα μεταφορών οικιακών επικίνδυνων αποβλήτων για το 2002.

Παραπομπή στο παράρτημα της οδηγίας: 6.1.

Περιεχόμενο του παραρτήματος της οδηγίας: Διατάξεις για την κατασκευή και τη δοκιμή των συσκευασιών.

Παραπομπή στην εθνική νομοθεσία: Artikel 8, eerste lid, van de Regeling vervoer huishoudelijk gevaarlijk afval 2002.

Περιεχόμενο της εθνικής νομοθεσίας: Άρθρο 8 παράγραφος 1.

Tο διαμέρισμα φόρτωσης κλειστού οχήματος έχει στο επάνω μέρος διάταξη απαγωγής του αέρα που είναι συνέχεια σε λειτουργία και διαθέτει από κάτω ανοίγματα.

Σχόλια: Με βάση το παρόν πρόγραμμα, δεν χρειάζεται εγκεκριμένη συσκευασία όπως ορίζει το κεφάλαιο 6.1 της ADR. Αυτό λόγω των περιορισμένων ποσοτήτων των σχετικών επικίνδυνων ουσιών. Έτσι, το εν λόγω άρθρο περιέχει πρόσθετη απαίτηση με σκοπό να αποφεύγεται η διαρροή τοξικού καπνού μέσα στο θάλαμο οδηγού.

RO-LT 10.7

Θέμα: Πρόγραμμα μεταφορών οικιακών επικίνδυνων αποβλήτων για το 2002.

Παραπομπή στο παράρτημα της οδηγίας: 6.1.

Περιεχόμενο του παραρτήματος της οδηγίας: Διατάξεις για την κατασκευή και τη δοκιμή των συσκευασιών.

Παραπομπή στην εθνική νομοθεσία: Artikel 9, eerste, tweede en derde lid, van de Regeling vervoer huishoudelijk gevaarlijk afval 2002.

Περιεχόμενο της εθνικής νομοθεσίας: Άρθρο 9

1. Tο όχημα διαθέτει μονάδες οι οποίες, κατά τη μεταφορά:

α) προστατεύονται από την τυχαία μετατόπισή τους και

β) είναι σφραγισμένες με κάλυμμα και προστατεύονται από το τυχαίο άνοιγμά τους.

2. Η παράγραφος 1 στοιχείο β), δεν εφαρμόζεται κατά τη διαμετακόμιση για λόγους αποκομιδής ή όταν το όχημα είναι σε στάση κατά τις διαδρομές αποκομιδής.

3. Στις εσωτερικές πλευρές του οχήματος υπάρχει αρκετά φαρδύς χώρος έτσι ώστε να επιτρέπεται η τακτοποίηση και η εναπόθεση των οικιακών επικίνδυνων απορριμμάτων στις διάφορες.

Σχόλια: Με βάση το παρόν πρόγραμμα, δεν χρειάζεται εγκεκριμένη συσκευασία όπως ορίζει το κεφάλαιο 6.1 της ADR. Αυτό λόγω των περιορισμένων ποσοτήτων των σχετικών επικίνδυνων ουσιών. Tο άρθρο απαιτεί την εγγύηση χρήσης και μόνον των μονάδων στοιβασίας των συσκευασιών, εξασφαλίζοντας έτσι κατάλληλη μέθοδο στοιβασίας για κάθε κατηγορία επικίνδυνων εμπορευμάτων.

RO-LT 10.8

Θέμα: Πρόγραμμα μεταφορών οικιακών επικίνδυνων αποβλήτων για το 2002.

Παραπομπή στο παράρτημα της οδηγίας: 6.1.

Περιεχόμενο του παραρτήματος της οδηγίας: Διατάξεις για την κατασκευή και τη δοκιμή των συσκευασιών.

Παραπομπή στην εθνική νομοθεσία: Artikel 14 van de Regeling vervoer huishoudelijk gevaarlijke afval 2002.

Περιεχόμενο της εθνικής νομοθεσίας: Άρθρο 14

1. Τα οικιακά επικίνδυνα απορρίμματα μεταφέρονται αποκλειστικά με δοχεία.

2. Υπάρχει χωριστό στοιχείο για ουσίες και αντικείμενα κάθε κλάσης.

3. Για τις ουσίες και τα αντικείμενα της κλάσης 8, υπάρχουν χωριστά στοιχεία για τα οξέα, τις βάσεις και τους συσσωρευτές.

4. Οι συσκευές αερολυμάτων μπορούν να τοποθετούνται σε κλειόμενα χάρτινα κιβώτια με την προϋπόθεση ότι τα κιβώτια μεταφέρονται σύμφωνα με το άρθρο 9 παράγραφος 1.

5. Εφόσον αποκομίζονται πυροσβεστήρες της κλάσης 2, επιτρέπεται να τοποθετούνται στο ίδιο στοιχείο με τις συσκευές αερολυμάτων χωρίς χάρτινα κιβώτια.

6. Κατά παρέκκλιση του άρθρου 9 παράγραφος 1, δεν απαιτείται κάλυμμα για τη μεταφορά συσσωρευτών, με την προϋπόθεση ότι τοποθετούνται στο στοιχείο έτσι ώστε όλα τα ανοίγματα των συσσωρευτών να είναι κλειστά και με κατεύθυνση προς τα άνω.

Σχόλια: Tο άρθρο απορρέει από το άρθρο 3 όπου δηλώνεται ότι δεν εφαρμόζονται ορισμένα τμήματα της ADR. Με βάση το παρόν πρόγραμμα, δεν χρειάζεται εγκεκριμένη συσκευασία όπως ορίζει το κεφάλαιο 6.1 της ADR. Tο παρόν άρθρο καθορίζει απαιτήσεις για τα στοιχεία στα οποία αποθηκεύονται προσωρινά οικιακά επικίνδυνα απορρίμματα.

RO-LT 10.9

Θέμα: Πρόγραμμα μεταφορών οικιακών επικίνδυνων αποβλήτων για το 2002.

Παραπομπή στο παράρτημα της οδηγίας: 6.1.

Περιεχόμενο του παραρτήματος της οδηγίας: Διατάξεις για την κατασκευή και τη δοκιμή των συσκευασιών.

Παραπομπή στην εθνική νομοθεσία: Artikel 15 van de Regeling vervoer huishoudelijk gevaarlijke afval 2002.

Περιεχόμενο της εθνικής νομοθεσίας: Άρθρο 15

1. Tα στοιχεία, ή κόλα που προορίζονται για τη μεταφορά συσκευών αερολυμάτων, πρέπει να φέρουν ευδιάκριτες τις ακόλουθες επισημάνσεις:

α) για συσκευές αερολυμάτων της κλάσης 2 που αποκομίζονται σε χαρτοκιβώτια: τη λέξη "SPUITBUSSEN" [συσκευές αερολυμάτων]·

β) για πυροσβεστήρες της κλάσης 2 και συσκευές αερολυμάτων: την ετικέτα αριθ. 2.2·

γ) για πυροσβεστήρες της κλάσης και συσκευές αερολυμάτων: την ετικέτα αριθ. 3·

δ) για απόβλητα βαφών της κλάσης 4.1: την ετικέτα αριθ. 4.1·

ε) για βλαβερές ουσίες της κλάσης 6.1: την ετικέτα αριθ. 6.1·

στ) για αντικείμενα της κλάσης 6.2: την ετικέτα αριθ. 6.2·

ζ) για καυστικές ουσίες και αντικείμενα της κλάσης 8: την ετικέτα αριθ. 8 και επίσης:

1. για αλκαλικές ουσίες: τη λέξη "BASEN" [βάσεις]

2. για όξινες ουσίες: τη λέξη "ZUREN" [οξέα]

3. για συσσωρευτές: τη λέξη "ACCU'S" [συσσωρευτές].

2. Οι ίδιες ετικέτες και λέξεις τοποθετούνται ευδιάκριτα στους κλειόμενους χώρους εντός του οχήματος όπου μπορούν να τοποθετηθούν τα δοχεία.

Σχόλια: Tο άρθρο αυτό απορρέει από το άρθρο 3 όπου δηλώνεται ότι δεν εφαρμόζονται ορισμένα τμήματα της ADR. Με βάση το παρόν πρόγραμμα, δεν χρειάζεται εγκεκριμένη συσκευασία όπως ορίζει το κεφάλαιο 6.1 της ADR. Tο παρόν άρθρο καθορίζει απαιτήσεις για την αναγνώριση των δοχείων στα οποία αποθηκεύονται προσωρινά οικιακά επικίνδυνα απόβλητα.

RO-LT 10.10

Θέμα: Πρόγραμμα μεταφορών οικιακών επικίνδυνων αποβλήτων για το 2002.

Παραπομπή στο παράρτημα της οδηγίας: 7.5.4.

Περιεχόμενο του παραρτήματος της οδηγίας: Προφυλάξεις για τρόφιμα, άλλα είδη κατανάλωσης και ζωοτροφές.

Παραπομπή στην εθνική νομοθεσία: Artikel 13 van de Regeling vervoer huishoudelijk gevaarlijk afval 2002.

Περιεχόμενο της εθνικής νομοθεσίας: Άρθρο 13

1. Η ταυτόχρονη μεταφορά τροφίμων και ζωοτροφών ως επικίνδυνων οικιακών αποβλήτων απαγορεύεται.

2. Tο όχημα πρέπει να είναι σε στάση κατά την αποκομιδή.

3. Κατά την κίνηση ή τη στάση του οχήματα προς αποκομιδή πρέπει να λειτουργεί αναλάμπων κίτρινος λαμπτήρας επί του οχήματος.

4. Κατά την αποκομιδή σε πάγια τοποθεσία, η οποία επισημαίνεται προς το σκοπό αυτό, δεν πρέπει να λειτουργεί ο κινητήρας του οχήματος και, κατά παρέκκλιση του σημείου 3, ο αναλάμπων κίτρινος λαμπτήρας μπορεί να είναι εκτός λειτουργίας.

Σχόλια: Στο σημείο αυτό επεκτείνεται η απαγόρευση του τμήματος 7.5.4 της ADR διότι, λόγω του ευρέος φάσματος των αποκομιζόμενων ουσιών, θεωρητικά υπάρχει πάντα κάποια ουσία της κλάσης 6.1.

RO-LT 10.11

Θέμα: Πρόγραμμα μεταφορών οικιακών επικίνδυνων αποβλήτων για το 2002.

Παραπομπή στο παράρτημα της οδηγίας: 7.5.9.

Περιεχόμενο του παραρτήματος της οδηγίας: Απαγόρευση του καπνίσματος.

Παραπομπή στην εθνική νομοθεσία: Artikel 9, vierde lid, van de Regeling vervoer huishoudelijk gevaarlijk afval 2002.

Περιεχόμενο της εθνικής νομοθεσίας: Άρθρο 9

4. Η επισήμανση "Απαγορεύεται το κάπνισμα" πρέπει να τοποθετούνται ευδιάκριτα στις πλευρές και το πίσω μέρος του οχήματος.

Σχόλια: Επειδή το πρόγραμμα καλύπτει την αποκομιδή επικίνδυνων ουσιών από ιδιώτες, το άρθρο 9 παράγραφος 4 ορίζει πρέπει να τοποθετείται ευδιάκριτα η επισήμανση "Απαγορεύεται το κάπνισμα".

RO-LT 10.12

Θέμα: Πρόγραμμα μεταφορών οικιακών επικίνδυνων αποβλήτων για το 2002.

Παραπομπή στο παράρτημα της οδηγίας: 8.1.5.

Περιεχόμενο του παραρτήματος της οδηγίας: Eξοπλισμός διαφόρων τύπων.

Κάθε μονάδα μεταφοράς που μεταφέρει επικίνδυνα εμπορεύματα πρέπει να είναι εφοδιασμένη με:

α) για κάθε όχημα τουλάχιστον μια σφήνα μεγέθους κατάλληλου για το βάρος του οχήματος και τη διάμετρο των τροχών·

β) τον αναγκαίο εξοπλισμό για τη λήψη των γενικών μέτρων ασφαλείας που αναγράφονται στις οδηγίες ασφαλείας που αναφέρονται στο τμήμα 5.4.3, και συγκεκριμένα:

- δύο χωριστά όρθια σήματα (π.χ. ανακλαστικούς κώνους, τρίγωνα προειδοποίησης ή αναλάμποντες κίτρινους λαμπτήρες ανεξάρτητους από την ηλεκτρολογική εγκατάσταση του οχήματος),

- έναν καλής ποιότητας χιτώνα ασφαλείας ή στολή ασφαλείας (π.χ. όπως αυτός που περιγράφει το ευρωπαϊκό πρότυπο EN 471) για κάθε μέλος του πληρώματος,

- έναν φακό χειρός (βλέπε επίσης 8.3.4) για κάθε μέλος του πληρώματος,

- προστατευτική αναπνευστική συσκευή σύμφωνα με την πρόσθετη απαίτηση S7 (βλέπε κεφάλαιο 8.5) εφόσον αυτή η πρόσθετη απαίτηση εφαρμόζεται σύμφωνα με την ένδειξη της στήλης 19 του πίνακα A του κεφαλαίου 3.2·

γ) τον αναγκαίο εξοπλισμό για τη λήψη των γενικών μέτρων ασφαλείας που αναγράφονται στις οδηγίες ασφαλείας που αναφέρονται στο τμήμα 5.4.3.

Παραπομπή στην εθνική νομοθεσία: Artikel 11 van de Regeling vervoer huishoudelijk gevaarlijk afval 2002.

Περιεχόμενο της εθνικής νομοθεσίας: Άρθρο 11

Ένα κυτίο πρώτης βοήθειας εύκολα προσβάσιμου επί του οχήματος για κάθε μέλος του πληρώματος, το οποίο περιέχει τα ακόλουθα:

α) γυαλιά ασφαλείας που εφαρμόζουν πλήρως·

β) προστατευτική αναπνευστική μάσκα·

γ) ποδιά ή ένδυμα ανθεκτικό στα οξέα και αδιαπέραστο από οξέα·

δ) συνθετικά ελαστικά γάντια·

ε) μπότες ή υποδήματα ανθεκτικά στα οξέα και αδιαπέραστα από οξέα και

στ) φιάλη πλύσης των ματιών με αποσταγμένο νερό.

Σχόλια: Εξαιτίας του ευρέος φάσματος των αποκομιζόμενων επικίνδυνων ουσιών, επιβάλλονται συμπληρωματικές απαιτήσεις για τον υποχρεωτικό εξοπλισμό ασφαλείας εκτός και πέραν εκείνων του τμήματος 8.1.5 της ADR.

ΣΟΥΗΔΙΑ

RO-LT 14.1

Θέμα: Μεταφορά επικίνδυνων αποβλήτων σε εγκαταστάσεις οριστικής διάθεσης επικίνδυνων αποβλήτων.

Παραπομπή στο παράρτημα της οδηγίας: Μέρος 2, 5.2 και 6.1.

Περιεχόμενο του παραρτήματος της οδηγίας: Ταξινόμηση, ένδειξη και τοποθέτηση επισήμανσης, και απαιτήσεις κατασκευής και δοκιμών της συσκευασίας.

Παραπομπή στην εθνική νομοθεσία: Särskilda bestämmelser om vissa inrikes transporter av farligt gods på väg och i terräng.

Περιεχόμενο της εθνικής νομοθεσίας:

Η νομοθεσία συνίσταται σε απλουστευμένα κριτήρια ταξινόμησης, λιγότερο περιοριστικές απαιτήσεις για την κατασκευή και τις δοκιμές συσκευασίας, και σε τροποποιημένες απαιτήσεις επισήμανσης και τοποθέτησης της επισήμανσης.

Τα επικίνδυνα απόβλητα αντί να ταξινομούνται σύμφωνα με την ADR κατατάσσονται σε διάφορες ομάδες αποβλήτων. Κάθε ομάδα αποβλήτων περιλαμβάνει ουσίες οι οποίες μπορούν, σύμφωνα με την ADR, να συσκευάζονται μαζί (μεικτή συσκευασία).

Κάθε συσκευασία πρέπει να φέρει ένδειξη με τον αντίστοιχο κωδικό της ομάδας αποβλήτων αντί του αριθμού UN.

Σχόλια:

Οι κανονισμοί αυτοί θα μπορούν να χρησιμοποιηθούν μόνον για τη μεταφορά επικίνδυνων αποβλήτων από δημόσιες εγκαταστάσεις ανακύκλωσης προς εγκαταστάσεις οριστικής διάθεσης επικίνδυνων αποβλήτων.

RO-LT 14.2

Θέμα: Tο ονοματεπώνυμο και η διεύθυνση του αποστολέα στο έγγραφο μεταφοράς.

Παραπομπή στο παράρτημα της οδηγίας: 5.4.1.1.

Περιεχόμενο του παραρτήματος της οδηγίας: Γενικές πληροφορίες που απαιτούνται στο έγγραφο μεταφοράς.

Παραπομπή στην εθνική νομοθεσία: Särskilda bestämmelser om vissa inrikes transporter av farligt gods på väg och i terräng.

Περιεχόμενο της εθνικής νομοθεσίας: Η εθνική νομοθεσία ορίζει ότι δεν χρειάζεται το ονοματεπώνυμο και η διεύθυνση του αποστολέα εάν πρόκειται για επιστροφή ακάθαρτων συσκευασιών στο πλαίσιο του συστήματος διανομής.

Σχόλια:

Οι κενές ακάθαρτες συσκευασίες που επιστρέφονται στις περισσότερες περιπτώσεις περιέχουν μικρές ποσότητες επικίνδυνων εμπορευμάτων.

Της παρέκκλισης αυτής κάνουν συνήθως χρήση κυρίως οι βιομηχανίες όταν ανταλλάσσουν άδεια ακάθαρτα δοχεία με πλήρη δοχεία.

RO-LT 14.3

Θέμα: Μεταφορά επικίνδυνων εμπορευμάτων σε στενή γειτνίαση με βιομηχανικές περιοχές, καθώς και μεταφορά μέσω του δημοσίου οδικού δικτύου μεταξύ διαφόρων σημείων των περιοχών αυτών.

Παραπομπή στο παράρτημα της οδηγίας: Παραρτήματα A και B.

Περιεχόμενο του παραρτήματος της οδηγίας: Απαιτήσεις για τη μεταφορά επικίνδυνων εμπορευμάτων μέσω του δημοσίου οδικού δικτύου.

Παραπομπή στην εθνική νομοθεσία: Särskilda bestämmelser om vissa inrikes transporter av farligt gods på väg och i terräng.

Περιεχόμενο της εθνικής νομοθεσίας: Μεταφορά επικίνδυνων εμπορευμάτων σε στενή γειτνίαση με βιομηχανικές περιοχές, καθώς και μεταφορά μέσω του δημοσίου οδικού δικτύου μεταξύ διαφόρων σημείων των περιοχών αυτών. Οι παρεκκλίσεις αφορούν την ένδειξη και την τοποθέτηση επισήμανσης των συσκευασιών, τα έγγραφα μεταφοράς, το πιστοποιητικό οδηγού και το πιστοποιητικό έγκρισης βάσει του μέρους 9.

Σχόλια:

Υπάρχουν διάφορες περιπτώσεις κατά τις οποίες μεταφέρονται επικίνδυνα εμπορεύματα μεταξύ εγκαταστάσεων ευρισκόμενων εκατέρωθεν του δημοσίου οδικού άξονα. Αυτή η μορφή μεταφοράς δεν αποτελεί μεταφορά επικίνδυνων εμπορευμάτων μέσω ιδιωτικού δρόμου και επομένως πρέπει να υπόκειται σε αντίστοιχες απαιτήσεις.

Παραβολή επίσης με την οδηγία 96/49/EΚ, άρθρο 6 παράγραφος 14.

RO-LT 14.4

Θέμα: Μεταφορά επικίνδυνων εμπορευμάτων που έχουν κατασχεθεί από τις αρχές.

Παραπομπή στο παράρτημα της οδηγίας: Παραρτήματα A και B.

Περιεχόμενο του παραρτήματος της οδηγίας:

Απαιτήσεις για τις σιδηροδρομικές και οδικές μεταφορές επικίνδυνων εμπορευμάτων.

Παραπομπή στην εθνική νομοθεσία: Särskilda bestämmelser om vissa inrikes transporter av farligt gods på väg och i terräng.

Περιεχόμενο της εθνικής νομοθεσίας:

Οι παρεκκλίσεις από τους κανονισμούς επιτρέπονται για λόγους προστασίας των εργαζομένων, εφόσον υπάρχουν κίνδυνοι συνδεόμενοι με την εκφόρτωση, εάν υποβληθούν αποδεικτικά στοιχεία κ.λπ.

Οι παρεκκλίσεις από τους κανονισμούς επιτρέπονται μόνον εφόσον υπάρχει ικανοποιητικό επίπεδο ασφάλειας κατά την κανονική μεταφορά.

Σχόλια:

Οι παρεκκλίσεις αυτές εφαρμόζονται μόνον σε περίπτωση κατάσχεσης των επικίνδυνων εμπορευμάτων από τις αρχές.

Η παρέκκλιση αφορά μόνον τις τοπικές μεταφορές και για είδη που έχει κατάσχει η αστυνομία π.χ. εκρηκτικά ή κλοπιμαία. Tο πρόβλημα με αυτά τα είδη είναι ότι δεν υπάρχει ποτέ βεβαιότητα για την ταξινόμησή τους. Επίσης συχνά τα είδη αυτά δεν είναι συσκευασμένα, δεν φέρουν επισήμανση ή ετικέτα σύμφωνα με την ADR. Κάθε χρόνο η αστυνομία κάνει εκατοντάδες τέτοιες μεταφορές.

Όσον αφορά τα λαθραία οινοπνευματώδη, αυτά πρέπει να μεταφερθούν από το μέρος όπου κατασχέθηκαν σε αποθήκη των αρχών και από εκεί στο σημείο όπου θα καταστραφούν, η απόσταση δε μεταξύ αυτών των δύο εγκαταστάσεων μπορεί να είναι αρκετά μεγάλη. Οι επιτρεπόμενες παρεκκλίσεις είναι: α) δεν χρειάζεται επισήμανση σε κάθε συσκευασία, και β) οι εγκεκριμένες συσκευασίες δεν πρόκειται να χρησιμοποιηθούν. Ωστόσο, κάθε παλέτα που περιέχει τέτοιες συσκευασίες πρέπει να φέρει κατάλληλη επισήμανση. Όλες οι υπόλοιπες απαιτήσεις πρέπει να πληρούνται. Κάθε χρόνο πραγματοποιούνται περίπου 20 τέτοιες μεταφορές.

RO-LT 14.5

Θέμα: Μεταφορά επικίνδυνων εμπορευμάτων εντός των λιμένων και κοντά σε αυτούς.

Παραπομπή στο παράρτημα της οδηγίας: 8.1.2, 8.1.5, 9.1.2.

Περιεχόμενο του παραρτήματος της οδηγίας: Έγγραφα φερόμενα επί της μονάδας μεταφοράς· κάθε μονάδα μεταφοράς που μεταφέρει επικίνδυνα εμπορεύματα πρέπει να είναι εφοδιασμένη με ειδικό εξοπλισμό· έγκριση οχήματος.

Παραπομπή στην εθνική νομοθεσία: Särskilda bestämmelser om vissa inrikes transporter av farligt gods på väg och i terräng.

Περιεχόμενο της εθνικής νομοθεσίας:

Δεν χρειάζονται έγγραφα φερόμενα επί της μονάδας μεταφοράς (πλην του πιστοποιητικού οδηγού).

Η μονάδα μεταφοράς δεν χρειάζεται να είναι εφοδιασμένη με τον εξοπλισμό που προδιαγράφεται στο τμήμα 8.1.5.

Οι ελκυστήρες δεν χρειάζονται πιστοποιητικό έγκρισης.

Σχόλια:

Βλέπε την οδηγία 96/49/EΚ άρθρο 6 παράγραφος 14.

RO-LT 14.6

Θέμα: Πιστοποιητικό εκπαίδευσης των επιθεωρητών ADR.

Παραπομπή στο παράρτημα της οδηγίας: 8.2.1.

Περιεχόμενο του παραρτήματος της οδηγίας: Οι οδηγοί των οχημάτων πρέπει να παρακολουθούν μαθήματα εκπαίδευσης.

Παραπομπή στην εθνική νομοθεσία: Särskilda bestämmelser om vissa inrikes transporter av farligt gods på väg och i terräng.

Περιεχόμενο της εθνικής νομοθεσίας:

Οι επιθεωρητές που διενεργούν την ετήσια τεχνική επιθεώρηση του οχήματος δεν χρειάζεται να παρακολουθούν τα μαθήματα εκπαίδευσης που αναφέρονται στο κεφάλαιο 8.2 ή να διαθέτουν πιστοποιητικό εκπαίδευσης ADR.

Σχόλια:

Σε ορισμένες περιπτώσεις τα οχήματα που ελέγχονται κατά την ετήσια επιθεώρηση έχουν ως φορτίο επικίνδυνα εμπορεύματα π.χ. ακάθαρτες κενές δεξαμενές.

Εξακολουθούν να ισχύουν οι απαιτήσεις του κεφαλαίου 1.3 και του τμήματος 8.2.3.

RO-LT 14.7

Θέμα: Τοπικές διανομές ειδών UN 1202, 1203 και 1223 με βυτιοφόρα.

Παραπομπή στο παράρτημα της οδηγίας: 5.4.1.1.6, 5.4.1.4.1.

Περιεχόμενο του παραρτήματος της οδηγίας:

Για τις ακάθαρτες δεξαμενές και τα βυτιοφόρα η περιγραφή πρέπει να είναι σύμφωνη με το 5.4.1.1.6.

Tο ονοματεπώνυμο και η διεύθυνση των διαφόρων παραληπτών επιτρέπεται να αναγράφεται σε άλλα έγγραφα.

Παραπομπή στην εθνική νομοθεσία: Särskilda bestämmelser om vissa inrikes transporter av farligt gods på väg och i terräng.

Περιεχόμενο της εθνικής νομοθεσίας:

Για τις κενές ακάθαρτες δεξαμενές ή βυτιοφόρα δεν χρειάζεται περιγραφή στο έγγραφο μεταφοράς σύμφωνα με το σημείο 5.4.1.1.6, εάν για την ποσότητα των ουσιών στο σχέδιο φόρτωσης έχει σημειωθεί 0.

Tο ονοματεπώνυμο και η διεύθυνση των παραληπτών δεν χρειάζεται σε κανένα έγγραφο φερόμενο επί του οχήματος.

RO-LT 14.8

Θέμα: Μεταφορά κενών ακάθαρτων δεξαμενών αποθήκευσης που δεν νοούνται ως εξοπλισμός μεταφοράς.

Παραπομπή στο παράρτημα της οδηγίας: 5.4.1.1.1, 6.8, 8.2.2.8.1.

Περιεχόμενο του παραρτήματος της οδηγίας: Έγγραφο μεταφοράς, απαιτήσεις κατασκευής, δοκιμών κ.λπ. για τις δεξαμενές και πιστοποιητικό οδηγού.

Παραπομπή στην εθνική νομοθεσία: Särskilda bestämmelser om vissa inrikes transporter av farligt gods på väg och i terräng.

Περιεχόμενο της εθνικής νομοθεσίας:

Οι ουσίες UN 1202, 1203, 1223 και 1965 μπορούν να μεταφέρονται με δεξαμενές αποθήκευσης που δεν νοούνται ως εξοπλισμός μεταφοράς. Οι δεξαμενές πρέπει να έχουν εκκενωθεί.

Η μονάδα μεταφοράς πρέπει να φέρει επισήμανση των αντίστοιχων ουσιών όπως εκείνη στα βυτιοφόρα οχήματα. Ο οδηγός πρέπει να διαθέτει πιστοποιητικό σύμφωνα με το σημείο 8.2.2.7.1.

Σχόλια:

Η παρέκκλιση εφαρμόζεται όταν οι δεξαμενές αποθήκευσης πρέπει να μετακινηθούν επί παραδείγματι για επισκευή ή συντήρηση.

Ο λόγος για την παρέκκλιση αυτή είναι η αποφυγή του κινδύνου και των περιβαλλοντικών επιπτώσεων που συνδέονται με τον καθαρισμό κενών δεξαμενών πριν από τη μεταφορά.

Η παρέκκλιση ισχύει για μικρές ποσότητες. Συχνά η μεταφορά είναι τοπική αλλά σε σπάνιες περιπτώσεις μπορεί να καλύπτει απόσταση άνω των 300 km στη Βόρειο Σουηδία που είναι αραιοκατοικημένη.

Όροι μεταφοράς: Ο εξοπλισμός ακινητοποίησης της δεξαμενής αποθήκευσης πρέπει να τοποθετείται έτσι ώστε να μην μπορεί να προκαλέσει ζημία κατά τη μεταφορά. Επί του οχήματος πρέπει να υπάρχουν έγγραφα τα οποία να αποδεικνύουν ότι η δεξαμενή αποθήκευσης είναι εγκεκριμένη για την αντίστοιχη ουσία. Η πρόσδεση και στερέωση που χρησιμοποιείται για την ασφάλιση των δεξαμενών αποθήκευσης πρέπει να μπορεί να συγκρατήσει μια δεξαμενή διπλού βάρους εκείνης που μεταφέρεται. Εύφλεκτα υλικά δεν επιτρέπεται να μεταφέρονται ως φορτίο με το όχημα που μεταφέρει τη δεξαμενή.

RO-LT 14.9

Θέμα: Τοπικές μεταφορές συνδεόμενες με αγροτικές τοποθεσίες και εργοτάξια.

Παραπομπή στο παράρτημα της οδηγίας: 5.4, 6.8 και 9.1.2.

Περιεχόμενο του παραρτήματος της οδηγίας:

Έγγραφο μεταφοράς, κατασκευή δεξαμενών, πιστοποιητικό έγκρισης.

Παραπομπή στην εθνική νομοθεσία: Särskilda bestämmelser om vissa inrikes transporter av farligt gods på väg och i terräng.

Περιεχόμενο της εθνικής νομοθεσίας:

Οι τοπικές μεταφορές που συνδέονται με αγροτικές τοποθεσίες και εργοτάξια δεν χρειάζεται να πληρούν ορισμένους κανονισμούς:

- δεν απαιτείται δήλωση των επικίνδυνων εμπορευμάτων,

- οι παλαιές δεξαμενές/εμπορευματοκιβώτια που δεν έχουν κατασκευασθεί σύμφωνα με το κεφάλαιο 6.8 αλλά σύμφωνα με παλαιότερη εθνική νομοθεσία και προσαρμόζονται σε οχήματα προσωπικού μπορούν να συνεχίσουν να χρησιμοποιούνται,

- τα παλαιά βυτιοφόρα, τα οποία δεν πληρούν τις απαιτήσεις του κεφαλαίου 6.7 ή 6.8 και προορίζονται για τη μεταφορά των ουσιών UN 1268, 1999, 3256 και 3257, με ή χωρίς εξοπλισμό επιφανειακής οδόστρωσης, μπορούν να εξακολουθήσουν να χρησιμοποιούνται για τοπικές μεταφορές και πολύ κοντά στο σημείο των έργων,

- δεν απαιτείται πιστοποιητικό έγκρισης για οχήματα προσωπικού και βυτιοφόρα με ή χωρίς εξοπλισμό επιφανειακής οδόστρωσης.

Σχόλια:

Το όχημα προσωπικού είναι ένα είδος τροχόσπιτου για το εργαζόμενο προσωπικό με μια αίθουσα στο οποίο έχει τοποθετηθεί μια μη εγκεκριμένη δεξαμενή/εμπορευματοκιβώτιο πετρελαίου κίνησης για τη λειτουργία των δασικών ελκυστήρων.

Ηνωμένο Βασίλειο

RO-LT 15.1

Θέμα: Διέλευση οχημάτων που μεταφέρουν επικίνδυνα εμπορεύματα από το δημόσιο οδικό δίκτυο (N8).

Παραπομπή στο παράρτημα της οδηγίας: Παραρτήματα A και B.

Περιεχόμενο του παραρτήματος της οδηγίας: Απαιτήσεις για τη μεταφορά επικίνδυνων εμπορευμάτων μέσω του δημοσίου οδικού δικτύου.

Παραπομπή στην εθνική νομοθεσία: Κανονισμοί για τις οδικές μεταφορές επικίνδυνων εμπορευμάτων του 1996, reg. 3 Schedule 2 (3)b)· κανονισμοί για τις οδικές μεταφορές εκρηκτικών του 1996, reg. 3(3) b).

Περιεχόμενο της εθνικής νομοθεσίας: Μη εφαρμογή των κανονισμών για τα επικίνδυνα εμπορεύματα για τις μεταφορές εντός ιδιωτικών εγκαταστάσεων από τις οποίες διέρχεται οδικός άξονας.

Σχόλια: Η περίπτωση αυτή μπορεί εύκολα να δημιουργηθεί όταν τα εμπορεύματα μεταφέρονται μεταξύ ιδιωτικών εγκαταστάσεων εκατέρωθεν οδικού άξονα. Δεν πρόκειται για μεταφορά επικίνδυνων εμπορευμάτων μέσω του οδικού δικτύου υπό τη συνήθη έννοια, και στην περίπτωση αυτή δεν πρέπει να εφαρμόζεται καμμιά διάταξη των κανονισμών περί επικίνδυνων εμπορευμάτων.

RO-LT 15.2

Θέμα: Eξαίρεση από την απαγόρευση να ανοίγει συσκευασίες με επικίνδυνα εμπορεύματα ο οδηγός ή ο βοηθός του στην τοπική αλυσίδα διανομής από μια τοπική αποθήκη διανομής έως το σημείο λιανικής πώλησης ή τον τελικό χρήστη και από το σημείο λιανικής πώλησης έως τον τελικό χρήστη (πλην της κλάσης 7) (N11).

Παραπομπή στο παράρτημα της οδηγίας: 8.3.3.

Περιεχόμενο του παραρτήματος της οδηγίας: Απαγόρευση στον οδηγό ή το βοηθό του να ανοίγει συσκευασίες με επικίνδυνα εμπορεύματα.

Παραπομπή στην εθνική νομοθεσία: Κανονισμοί για τις οδικές μεταφορές επικίνδυνων εμπορευμάτων του 1996, reg.12 (3).

Περιεχόμενο της εθνικής νομοθεσίας: Η απαγόρευση ανοίγματος των συσκευασιών διέπεται από τη διάταξη "Εκτός εάν έχει επιτραπεί αυτό στην επιχείρηση εκμετάλλευσης του οχήματος".

Σχόλια: Εάν ληφθεί κατά γράμμα η απαγόρευση του παραρτήματος όπως είναι διατυπωμένη, μπορούν να δημιουργηθούν σοβαρά προβλήματα στη λιανική διανομή.